text:
कलकत्ता: मैथिली सिनेमा मे बेस किछु करबाक अछि. हम सभ जतय-ततय आन भाखा केर फिल्म हेतु काज करैत छी मुदा अपन भाखाक सिनेमा लेल किए ने परियास करब. हम चाहै छी जे मैथिली सिनेमा उद्योग स्थापित हो आ से होयत. नीक कथानक आ आजुक तकनीकक प्रयोग क' नीक फिल्म बनाएल जाए त' मैथिली सिनेमा मिथिला सहित कलकत्ता, दिल्ली, बम्बइ मे सेहो नीक कलेक्शन क' सकैए. एहने सन बात सभ कहलनि युवा फिल्म निर्देशक नरेश मंडल.
मूलतः समस्तीपुरक रहनिहार नरेश बेस उर्जा सं भरल लगलाह. ओ आइ-काल्हि एक मैथिली फिल्म हेतु दिन-राइत लागल छथि आ लगातार फिल्म निर्माण करबाक हेतु कटिबद्ध छथि. नरेश कतेको धारावाहिक हेतु पोस्ट प्रोडक्शन हेड केर रूप मे काज क' चुकल छथि. ओ एक बांगला आ एक नेपाली फिल्म सं सेहो जुड़ल रहल छथि. लगभग सात बरखक फिल्म ओ टीवी केर कार्य अनुभव ल' अपन भाखा मे फिल्म निर्माणक नियार मे जुटल नरेश सं बेस आशा कएल जा सकैत अछि. तखन देखबाक चाही ई अपन पहिल मैथिली फिल्म 'अपन प्रेम' सं लोकक कतेक प्रेम पबै छथि आ हिनक कटिबद्धता कतेक रंग अनैए. हिनका मिथिमीडिया दिस सं अशेष शुभेच्छा.


c: text/html

text:
हिंदी, अंग्रेजी पत्रिका आओर न्यूज वेबसाइट के लिए कॉपी एडिटर आओर इंटर्न चाही.
दफ्तर दिल्ली के लक्ष्मीनगर-निर्माण विहार मेट्रो स्टेशन के पास अछि.
अगर अहां के न्यूज के समझ अछि आओर
इंटरनेट पर एक्टिव रहैत छी तं अहां सेहो अप्लाई करि सकैत छी.
इनस्क्रिप्ट/ फनेटिक कीबोर्ड के अनुसार टाइप करय वाला आओर सोशल मीडिया केर नीक जानकारी राखय वाला पत्रकार के प्राथमिकता देल जाएत.
रिज्यूमे के साथ अहां अपन फेसबुक, ट्विटर, लिंक्डइन या ब्लॉग के लिंक सेहो भेजबाक कोशिश करब.
अहां अपन रिज्यूमे lnmedianetwork@gmail.com ईमेल पर भेज सकय छी.

robotstxt: allowed

filter: keep


text:
कथा ::
बड़की काकी एट हॉटमेल डॉट कॉम : श्याम दरिहरे
बड़की काकी के गमैया साइबर कैफे पर अबैत देखि एकटा युवक बाजल ‘‘बड़की काकी के इमेल के पठबैत रहैत छनि ? ’’
’’ एकटा कोनो अमेरिकन महिला छैक जे बेशीकाल इमेल करैत छनि हिनका। ओ इमेल केवल शनिए दिनकऽ पठबैत छैक। काकी जखन अइठाम अबैत छथिन तऽ हम हुनका पढ़िकऽ सुना दैत छिअनि।‘‘ साइबर कैफेक मालिक नित्यानन्द बाजल।
‘‘अरे वाह! तखन तऽ सते बड़की काकी चिट्ठी सँ इमेल भऽ गेलखिन। ’’ दोसर युवक ठहाका लगबैत बाजल।
‘‘अँए हौ नित्याबाबू ओ अपन इमेल कोना खोलै छथिन ! ‘‘पहिला युवक पुछलकइ। नित्यानन्द अइबेर गमैया साइबर कैफेक उपयोगिता बुझबैत बाजल ’’ सबहक हाथमे जखन मोबाइल आबि गेलैक तऽ हमर ई टेलीफोन बूथ घाटा मे जाए लागल। तखन हम एकटा कम्प्यूटर आनिकऽ गाम मे यैह तऽ क्रान्ति अनलियैक रौ बाबू। आबतऽ कतेक गोटा अइ साइबर कैफेक लाभ उठा रहल छथि। बड़कीकाकी सेहो एकटा स्थायी गाहकि छथि । हम बड़कीकाकीक इमेल आइ.डी. टाइप कऽ दैत छिअनि तऽ ओ अपने पासवर्ड टाइप कऽ दैत छथिन। इनबाक्स खुजला पर हिन्दी इमेल जे अंग्रेजी मे लिखल रहैत छैक से हम पढि दैत छिअनि। फेर ओ अपने रिप्लाइ के क्लिक कऽकऽ हमरा जे कहैत छथि से हम हिन्दी मे बदलिकऽ अंग्रेजी मे टाइप कऽ दैत छिऐक आ सेन्ड पर क्लिक कऽ दैत छिऐक बस्स, वेरी सिम्पुल। ’’
नित्यानन्दक बात समाप्त होइत होइत बड़की काकी साइबर कैफे पहुँचि गेल छलीह। सब युवक उठिकऽ प्रणाम केलकनि। ओ आशीषक बचन कहैत भीतर चलि गेलीह। संगे नित्यानन्द सेहो गेल। कम्प्यूटर आॅन भेलाक उपरान्त इन्टरनेट कनेक्ट भेले छलनि की बिजली चलि गेलैक। नित्यानन्द अफसोच करैत कहलकनि ‘‘बड़की काकी आइ तऽ जेनरेटर मे तेलो नहि अछि। अगर अहाँ थोड़ेक काल अइठाम बैसी तऽ हम साइकिलसऽ डीजल लऽ आनी।’’
‘‘हँ हँ ठीक छैक तों जा ने बौआ, हमरा अखन घरमे तेहन कोनो काजो नहि अछि। अहीठाँ बैसइ छी। डैग्नी बेटी कएबेर फोन कऽ चुकल अछि। हम इमेल के उतारा दइएकऽ घर जाएब। ’’ बड़कीकाकी कहलखिन।
नित्यानन्द चलि गेल तऽ बड़की काकी एकटा काठक कुर्सी पर बैसि गेलीह। कुर्सी पर बैसिते आइ फेर मोन पड़ए लगलनि पछिला घटना जखन बड़की काकी मुँहेभरे खसल छलीह गेटक बाहर। तेहन अनचोके मे पुतोहु ठेलि देने रहनि से जा सम्हरैथ-सम्हरैथ ता गेटक बाहर फेका गेल छलीह। पुतोहु चटदऽ गेट अन्दर सऽ बन्न कऽ लेने रहथिन। ओ तऽ रच्छ रहलनि जे मुँह नाक नहि टुटलनि। मुदा आब ओ जाथु कतए। अमेरिका मे तऽ बाहरक दुनिया हुनका नहि बुझल गमल छनि। घरो तेहन छैक जे गेटसऽ बाहर होइते देरी उघार। ने कोनो दलान ने अंगनइ ने कोनो छहरदेवाली। अपन जमीन कने दूर धरि छैक अवस्स मुदा ओहि मे कतरल सजावटी घास लागल छैक। छहरदेवाली नहि दऽ सकैए केओ। अइ घरके कौन्डो कहल जाइत छैक। बड़की काकी सैन्डिआगोक ने एकोटा रोड जनैत छलीह ने अरोस परोस मे ककरो सँ परिचय छलनि। तेहने बिख्ख अइठामिक भाखा। अपन बेटा-पुतोहु के छोड़िकऽ ओ ककरो नहि चिन्हैत छथिन। आब ओ कत जाथु। ककरा लग जाकऽ बैसथुगऽ। किछु नहि फुरा रहल छलनि। घर भीतरसऽ बन्न आ बाहर अनभुआर अनठीया देश। ने फोन ने मोबाइल। बड़कीकाकी ठामे केवाड़मे सटिकऽ बैसि गेली। दुनू आँखि सँ नोर गाल पर दऽकऽ टघरि गेलनि।
ई घर हिनकर बेटाक अप्पन छनि। अमेरिका मे घर किनब बड़ कठिन नहि छैक। अगर ठीकठाक नौकरी करैत छी तऽ बैंक कर्ज देबा लेल सदिखन बिर्ते रहैत छैक। आ बड़की काकीक बेटा तऽ भने वैज्ञानिक छथिन अमेरिका मे। डा0 अजितेश आइआइटीक बीटेक आ एमआइटी मैसेच्युसेटसक एम0 एस0 आ पीएचडी। अपना लेबोरेटरी मे प्रतिष्ठित लोक छथिन। अजितेश के आइआइटी कराबएमे बड़कीकाकी अपना जीवनक की की गमौने छथि से सौंसे गामक लोक जनैत छनि। बड़का नैयायिकक बेटा सँ बिआह भेल छलनि मुदा ससुर के आँखि मुनिते घरवला दारूक निस्सा मे भेर रहए लगलखिन। जँ बड़कीकाकी तुरते घरक कमान अपना हाथ नहि लितथि तऽ घरवला बीत-बीत बेचिक पीबि जइतथिन। बड़कीकाकी छोटोटा चास-बास सऽ घरके सम्हारलनि। घरवला के एकटा तृतीय श्रेणीक सरकारी नौकरिओ छलानि मुदा वेतनक बड़का हिस्सा ओ दारूएमे गमा दैत छलखिन। बड़कीकाकी बेटीक बिआह आ अजितेशक पढ़ाइमे गुदरी भऽ गेल छलीह मुदा इज्जति भरमासऽ गमैया जीवन मे सदिखन रहली। साहस तऽ एहन जे आइआइटी मे जखन अजितेश के डीआरडीओ सँ सशर्त स्कालरशिप भेटलैक तऽ ओ मना कए देलखिन। कहलखिन जे ‘‘ डीआरडीओ मे पाँच बरख नौकरीक बाध्यताक संग अगर पढ़बह तँ नीक इन्जिनियर नहि होएबह तैं स्वतंत्र रूपें पढ़ह। ’’
बेटा संदेह व्यक्त करैत कहने रहनि ‘‘ माए चारि साल धरि एतेक रूपया कतसऽ अनबही।’’
बड़की काकी कहने छलखिन जे ‘‘ सब काज भगवान करैत छथिन। मनुखक वश मे की छैक। हमरा सनक लोकक बेटा आइआइट मे गेलैक। से सपनो कहाँ छल। तखन जे भगवान सपना देखौलनि वैह पारो करताह। तो चिन्ता जुनि करह । तों खाली पढ़ह।’’
आऽ से सत्ते , अजितेश पढ़ि कऽ ढेरी कऽ देलखिन। बीटेकक बाद एकटा कम्पनीक नौकरीक माध्यमे अमेरीका अयलाह आ अपना बले एमएस आ पीएचडी कयलनि।
एमएस करबाक क्रम मे अजितेशक भेंट एकटा भारतीय छात्रा सुष्मिता सँ भेलनि। संयोग सँ ओ मैथिल सेहो छलखिन। ओहि बैच मे ओएह दुनू गोटा मैथिल छलाह। मित्रता स्वभाविक छलनि। से भेलनि। मुदा दुनू गोटा मे एकटा बड़ पैघ भिन्नता छलनि। अजितेश छलाह आर्थिक इनारसऽ निकलल बेंग आ सुष्मिता छलखिन धनक बड़का पोखरिक रेहु। यद्यपि आब सब तरहें अजितेश कन्या सँ बीस छलखिन मुदा आर्थिक संकीर्णता सँ निकलल लोक मे जे एकटा मानसिक संकोच रहैत छैक से अजितेश मे स्वाभाविक रूप सँ एखनो छलनि। अजितेश अपन आर्थिक संघर्ष के ट्राफी जकाँ मानैत छलाह। हुनका बुझाइत छलनि जे एतेक अभावक बादो एतऽ धरि पहुँचब हुनकर उपलब्धिक मूल्य के बेशी बढ़बैत छनि। ओ अपन अभावक कथा कहिओ नुकबैत नहि छलाह मुदा हुनकर कन्यामित्र सुष्मिता एहि भावके कलंक आ अपमानजनक बुझैत छलखिन ‘‘ अहाँ की सदिखन अपन दरिद्रताक कथा सबके सुनबैत रहैत छिऐक। ’’ ओ एकदिन कहनहुँ छलनि। ’’
‘‘ ई कोनो कलंक बात छैक की ? ’’ अजितेश आपत्ति कएने छलखिन।’’
‘‘कलंकक बात तऽ ई छैके।’’
‘‘ हम से नहि मानैत छी। अहाँक पापाजी पीडब्लूडी मे सुपरिन्टेडिंग इंजिनियर छलाह। घर मे कोनो कमी नहि छल तखन अहाँ आइटी बीएचयूसऽ बीटेक कए एतए धरि पहुँचलहुँ आ हमरा सबटा अभावे छल तखनो माए बेटाक संघर्ष आ अपन आत्मविश्वासक बदौलत सबटा कएलहुँ तऽ एहि मे गर्व बात छैक की कलंकक ? ’‘ अजितेश जोर दैत बाजल छलाह।
‘‘ अच्छा छोड़ू अइ पर बहस करब व्यर्थ थीक। ’’ सुष्मिता बात के समाप्त करा देने छलखिन।
सुष्मिता आ अजितेश जखन विवाह करबाक निश्चय कएलनि तऽ अजितेश माए के फोन पर सबटा बात कहने छलखिन।
बड़की काकीक पहिल प्रतिक्रिया यैह छलनि जे ‘‘ औतेक पैघ घरक बेटी तोरासऽ बिआह किए करतौक ? ’’
‘‘ किए माए ? आब हमहूँ ककरो सँ कम कहाँ छी ? ’’ अजितेश माए के बुझौने छलाह।
‘‘ पढ़ाइ लिखाइ मे ओ तोरा सँ कम नहिए छथुन तऽ तों हुनकर बराबरी कोना कऽ सकैत छः। ‘‘ बड़की काकीक अनुभवी मोन संदेह व्यक्त कएने छलनि। अजितेश सब बात केे जस्टीफाइ कऽकऽ माएके मना लेने छलाह। बाप के किछु कहबे बेकार छलनि तैं ई भार ओ माए पर छोड़ि देने छलाह। बड़की काकी घरवला के सबटा सुना दने छलखिन। बिआह दान सबटा बेश टोप टहंकारसऽ संपन्न भेल छलैक। दुरागमनक बाद सुष्मिता जखन छोटसन बजारनुमा गाममे अएलीह तऽ बड़ निराशा भेल रहनि। सासुरक एते छोट आसन बासन देखिकऽ झुरझमान भऽ गेल छलीह। एक सप्ताहक तऽ बात छलनि ओ चाहितथि तऽ नीक कनियाँ बनिकऽ यश आ सम्मानक संग अमेरिका वापस जा सकैत छलीह मुदा ताहि मे हुनकर बपौती दंभ देवाल बनि ठाढ़ भऽ गेल छलनि। ओ अपन दबंगइ आ असंतोष नुकाबक प्रयास तऽ नहिए कएलनि उल्टे ओकर प्रदर्शनसऽ सेही बाज नहि अएलीह। बड़की काकीक अनुभवी आँखिसऽ कोनो बात नुकाएल कोना रहि सकैत छल। ओ कनियाँक चालि कोवरे मे चिन्हि गेल छलीह मुदा चिडै़ तऽ हाथ सँ उड़ि गेल छलनि। बड़कीकाकी आब जरैत घर सँ जतबे-ततबे बचाबक प्रयास मे लागि गेल छलीह। आन लोक किछु नहि बुझए आ बेटा के दुख नहि होइक ताहु दुआरे ओ पुतोहुक अभ्यर्थना मे जुटि गेल छलीह। टोल-गोल मे आ बेटा लग बड़प्पन ढकए लगलीह । नवकनियाँ सँ नीक व्यवहारक अपेक्षा करब छोड़ि झाँपन देबए मे प्राणपण सँ भिड़ल रहलीह। यद्यपि पुतोहु हुनका सँ सेवा कराएब अपन अधिकार आ एतेक छोट लोकक ओहिठाम विआह कए उपकारक क्षतिपूर्ति बुझि रहल छलनि मुदा बड़की काकीक मुँह नहि केओ मलान देखलकनि।
बेटाक छुट्टी समाप्त भेलनि। ओ सब अमेरिका जाए लागल छलाह तऽ कहलखिन जे ‘‘ माए तोहर पासपोर्ट बनाबए गेल व्यवस्था कए देने छिऔक। तीन मास मे पासपोर्ट बनि जेतौक। तकर बाद वीसाक व्यवस्था करबा देबौक। हम छः मासक बाद आबए वला छी। तोरा अमेरीका लऽ जेबौ। तों तैयारी करब प्रारंभ कऽ दे एखने सँ। ’’
बेटा पुतोहु नीके नीके चलि गेलखिन। माछक गन्हके सेमार सँ झँपबाक प्रयास मे बड़की काकी कतेक सफल भेल छलीह तकर ठेकान तऽ हुनका नहि छलनि हँ एतेक संतोष अवश्य छलनि जे ओ अपना प्रयास मे कोनो कमी नहि कएलनि। बेटाके ई दुख नहि होबए देलखिन जे ओकर कनियाँ ओकरा माए के सासु कऽकऽ नहि गुदानैत छैक।
आब ई नवका समस्या आबि तुलायल छलनि जे छः मासक बाद बेटा आबिकऽ अमेरिका लऽ जेतनि। ओतए फेर कनियाँ ओहिना करथिन तऽ ओ कते दिनधरि बेटा सँ बातके नुका सकतीह। बड़की काकी नहिं चाहैत छलीह जे हुनका कारण दुनू बेकती मे कोनो तरहक मनोमालिन्य होइक। ओहि कलंक सँ बाँचए चाहैत छलीह। ओ तऽ सोचने छलीह जे ओ सब भने अमेरिका मे रहत आ हमसब गाम मे। ने जाएब ओइ टोल ने सुनब ओ बोल। मुदा से भऽ नहि सकलनि। छः मासक बाद बेटा आबि कऽ वीसा बनबाए अमेरीका लऽ अनलखिन आऽ आइ एहन भेलनि जे बिना कोनो कारणे पुतोहु घर सँ बाहर धकेलि देने छनि। बड़की काकी के बुझल छनि जे बेटा एखन तीन दिन घर नहि औथिन। ओ आब वीकेन्ड मे शुक्रक सांझ मे औथिन आ आइ तऽ मंगले दिन छैक।
बड़की काकी गेट मे सटि कऽ बैसल छलीह। नोर टघरि रहल छलनि मुदा जहाँ ककरो देखैत छलखिन की नोर पोछि लैत छलीह। गोटे तीन घंटा ओ ओहिना बैसल रहली तखन जाकऽ पुतोहु पट खोललखिन आ’ बड़की काकी बिनु बजौने अन्दर चलि गेलीह। नहेलनि, अपने सँ बना क' खएलनि। हुनका तखनो होइन जे बड़काक बेटी छथिन। अगराएल छथिन। बाद मे नीक भऽ जेथिन। पुतोहु सँ कते दिन आमर्ख करब। ओ आशक डारि एते जल्दी छोड़ि देब सिखनहि नहि छलीह। उल्टे वैह कनियाँ सँ भोजनक आग्रह कएलखिन। मुदा पुतोहु ततेक जोर सँ डाँटि लेलखिन जे बड़की काकी अपरतीव सन भऽ गेलीह। हुनका साफ कहल गेलनि जे सासुक पदवीक तरी मे हुनका भोजनो लेल आग्रह करबाक हैसियत नहि छनि। बड़की काकी अपनसन मुँह लऽकऽ अपन ओछाओन पर सूति रहली।
शुक्रक साँझ बेटाक आबए धरि बिनु कोनो नव बात वा घटनाक बिति गेलनि। बेटा के तऽ बड़कीकाकी अपन घरनिकालाक भनकिओ नहि लागए देलखिन।
पुनः सोमदिन डा0 अजितेशक गाड़ी लाॅस एंजिल्स दिस विदा होइते बड़कीकाकी घर सँ बाहर कऽ देल गेलीह। तकर एक घंटाक बाद पुतोहु सेहो घर मे ताला बन्न कए अपन गाड़ी लए आफिस चलि गेलखिन। बड़की काकी बाहरे बैसल रहि गेलीह। कुंजी माँगक साधंस नहि भेलनि। डर भेलनि जे कहीं ई हाथ ने छोड़ि देथि।
ओहिदिन बड़की काकी साढे पाँच बजे धरि भुखले पिआसल गेट मे सटि कऽ बैसल रहली। ककरो अबैत जाइत देखथिन तऽ ओना बैसि जाथि जे केओ संदेह नहि करए। तकर बादो एकटा अमेरिकन महिला आबि कऽ पुछलकनि ‘‘ हलो गुड मार्निंग। हाउ डू यु डू। मे आइ हेल्प यू इन एनी वे। ’’ बड़की काकी भाषा नहि बुझलखिन तैओ हाथ जोड़ि कऽ प्रणामक मुद्रा बना लेलनि। ओ अमेरिकन महिला मुसकाइत चलि तऽ गेलैक मुदा ओकरा किछु संदेह अवस्स भेलैक किएक तऽ ओ पछिलो दिन हुनका कनैत गेट पर बैसल देखने रहनि। आइ ओकरा एक मोन भेलैक जे 911 डायल कए पुलिस के सूचना दैक मुदा अनकर समस्या के बिनु बुझने ओहि मे टाँग अड़ाबक मोन नहिं भेलैक।
आब बड़कीकाकीक रूटीन भऽ गेल छलनि जे सप्ताह मे एक-दू दिन ओ बाहर कऽ देल जएतीह। साढ़े पाँच बजे पुतोहु पट खोलथिन आऽ ओ बिनु कोनो शिकायतक घर मे जेतीह आ तखन अनजल करतीह। डा0 अजितेश दू मासक बादो माएक एहि त्रासदी सँ अनभिज्ञे छलाह मुदा ओ अमेरिकन महिला चुप नहि बैसल छल। ओकर नाम छलैक डैग्नी विलियम। ओ अपन पति सँ विमर्श कएलक आ अपन एक सहकर्मी भारतीय आ इन्टरनेट सँ हिन्दी सीखब प्रारंभ कयलक। बड़की काकी के जखन तखन बन्द घरक बाहर बैसल आ कनैत देखि ओकर करेज फाटय लागल छलैक। ओकरा अपना माए मोन पड़ि जाइत छलैक जे बचपने मे ओकरा छोड़ि कए दोसर विआह कए शिकागो चलि गेल छलैक। डैग्नी हिन्दी सीखए मे बेशी सँ बेशी समय दऽकऽ एके मासमे टो-टाऽक हिन्दी बाजब आ बुझब प्रारंभ कए देलक। किछु विशेष वाक्य तऽ ओ सीधे सीधे रटि लेलक। अंग्रेजी मे ओकर अर्थ बुझि लेलक। आ तखन एक दिन ओ बन्द गेटक बाहर बैसलि बड़कीकाकीक सोझा दुर्गा बनि अवतरित भेल ‘‘हलो गुड मर्निंग मदर। आप कैसी हैं ? ’’
हिन्दी सुनि बड़कीकाकी चैंकि गेलीह। मोने-मोन खुशीओ भेलनि जे एकोगोटा तऽ हिन्दी मे बजनिहारि भेटलनि। ओ बिनु किछु बजने आने दिन जकाँ हाथ जोड़ि देलखिन। मुदा आइ तऽ डैग्नी किछु सोचिकऽ आयल छलि। ओ ओही अह्लाद सँ बड़कीकाकी लऽग ठाढ़ छलि जेना बालपन मे बिछुड़ल अपना माए लऽग ठाढ़ होअए। ओ बाजलि ‘‘ नो नाट लाइक दिस टुडे। मेरा नाम डैग्नी विलियम है। उस सामने हाउसमे रहती हूँ। आप मेरे घर चलिए।’’
बड़की काकी असमंजस मे पड़ि गेलीह! की बाजथु!! मुदा आश्चर्य तखन लगलनि जखन डैग्नी हुनकर बाँहि पकड़ि कऽ आग्रह करए लगलनि। डैग्नीक उज्जर सपेत चेहराक नील आँखि मे नोर भरल देखलखिन। ओ कहलकनि ‘‘ यू आर लाइक माइ माँ। ’’ बड़की काकी ओकर आंगुरक इशारा सँ ई बात बुझिओ गेलखिन। ओ ओकर प्रेम के नहि टारि सकली आ डैग्नीक संग ओकर घर चलि गेल छलीह।
डैग्नी विलियम अपना घरक सबटा बात बुझा देलकनि। सबटा देखा देलकनि आ कहलकनि इहो घर अहींक अछि। जखन मोन होए आबिकऽ रहू। हम सब आफिस चलि जायब तऽ घरक चाबी अहाँ के दऽ देब। ओहुनो हमर घर बेशी काल बन्न नहि होइत अछि किएक तऽ हमर दुनू बेकतीक आफिस आ बच्चा सभक स्कूलक टाइम तेना छैक जे घर बन्न करबाक जरूरते नहि होइत छैक। डैग्नी विलियम इहो कहलकनि जे अहाँ हमरा घर अबैत छी से अपना डाॅटर-इन-ला के नहि कहब नहि तऽ ओ अहूठाम आबए पर रोक लगा देत।
आब तऽ बड़कीकाकी के एकटा आश्रय भेटि गेल छलनि। सप्ताह मे दू-तीन दिन हुनका डैग्नीक घर मे आश्रय लेबहि पड़ैत छलनि। डैग्नीक बच्चा सभ सेहो हुनका सँ घुलिमिलि गेल छलनि। इहो एकटा अजगुतेक बात छलैक जे किछुए दिन मे बड़की काकी ओहि घरक सबटा बात मोटामोटी बुझए लागल छलखिन। प्रेमक संभाषण मे भाषा ने तऽ कखनो बाधा होइत छैक ने शर्त। बच्चा सभ हुनका विडियो गेम सिखबैत छलनि, चाकलेट, डोनट, कूकी आदि खुअबैत छलनि। ओहो ओहि बच्चा सभ मे खूब रमए लागल छलीह। मि0 विलियम सेहो बड़की काकीक ध्यान राखए लागल छलनि। बड़की काकी आश्चर्य मे डुबैत रहैत छली जे लोक अमेरिकाक बारे मे की कहादन सब गुलंजर उड़बैत रहैत छैक। जे लोक परदेशीक दुख देखि कऽ मदति करैत छैक ओ सब खराब कोना भऽ सकैत छैक। जे सब अनेरे अनजान महिला के माए जकाँ सम्मान दैत छैक ओ सब तऽ अवस्से प्रशंसनीय छैक। अपन पुतोहु घर सँ निकालि दैए बिनु कारणे आऽ ई विदेशी लोक एतेक ध्यान रखैए बिनु कारणे। बड़कीकाकी के लगैत छलनि जे अमरिकाक लोक ततेक भरल-पुरल छैक आ कष्ट सँ ततेक दूर रहैत छैक जे ओकरा सभक मोन मे निकृष्टता अबिते ने छैक।
एक दिन डैग्नी विलियम द्वारा बड़कीकाकी संबोधन सुनिकऽ मि0 विलियम पूछने रहथिन ’’ वाह! ई बड़कीकाकीक की मतलब छिऐक ’’
‘‘ बड़कीकाकी माने एलडेस्ट आन्टी । एहि मदर के ईंडिया मे सब बड़कीकाकी कहैत छनि तैं हमहुँ हिनका आब बड़कीकाकी संबोघन करैत छिअनि। ’’ डैग्नी फरिछा कऽ कहलकनि।
‘‘ ओइ सँ बढ़िया तऽ मदर छलए। हम तऽ मदर कहिते रहबनि। ’’ मि0 विलियम बजलाह।
‘‘ बच्चा सब सेहो हिनका दादी कहैत छनि। ’’ डैग्नी सूचना देलकनि।
‘‘ ओऽ तऽ दादी माने अवश्य ग्रैन्डमाॅम। ’’
‘‘ हँ।’’
लगभग दूमास धरि अहिना चलैत रहलैक। पुतोहु हप्ता मे दू-तीन दिन घरनिकाला देबे करनि आ बड़कीकाकीक मनलग्गु बास डैग्नीक घर मे भइए जाइन। जाहि दिन हुनका अपना घर मे रहबाक सौभाग्य भेटबो करनि ओहू दिन ओ पुतोहु के घर वापस आबए सँ पहिले धरि डैग्नीएक बच्चा सब संग रहए लागल छलीह। मात्र वीकेन्ड ओ अपना घर मे बितबैत छलीह।
डैग्नी एकदिन मि0 विलियम संग बिचार कऽकऽ डा0 अजितेश के सबटा बात सूचित करबाक प्लान कएलक। यद्यपि बड़कीकाकी जानिबुझि कऽ ओकरा सभ के पुतोहुक कोनो खिधांस नहि कहने छलखिन मुदा ओ सब काबिल लोक छल आ दू मास मे दू जोड़ दू बराबर चारि कऽ लेने छल । सब सँ पहिले डैग्नी विलियम इन्टरनेट पर बड़कीकाकीक एकटा इमेल आइडी रजिस्टर कयलक आ एकटा छोटका डायरी पर ओ बड़कीकाकीक इमेल एड्रेस लिखि देलकनि। ओ डायरी दैत कहलकनि ’’ई डायरी राखू बड़कीकाकी। अइपर अहाँक इमेल एड्रेस अछि। संसार मे कतहु रहू ई पता नहि बदलत। कोनो साइबर कैफे मे अपन इमेल पढ़ि सकैत छी।’’
बड़कीकाकी के बड़ उत्सुकता भेलनि पुछलखिन ‘‘ बेटी, हमर पता दुनिया भरि मे एके कोना हैत आ की हैत ? ’’ डैग्नी हँसैत कहलकनि ‘‘ अहाँक पता भेल बड़कीकाकी@हाटमेलडाटकाम।’’
फेर हुनका सभटा बात बुझा देलकनि। अपन इमेल एड्रेस ओहि डायरी पर लिखि देलकनि आ कहलकनि जे ‘‘ बेटाक इमेल एड्रेस सेहोे अइपर लिखा लेब। ’’
बेटा जखन एक वीकेन्ड मे घर अएलखिन तऽ समय देखि कऽ बड़कीकाकी अपन डायरी दैत कहलखिन ‘‘ अइपर अपन इमेल एड्रेस लिखि दैह बौआ। ’’ डा0 अजितेश चैंकि उठलाह। ओ डायरी हाथ मे लऽकऽ पन्ना पलटलनि तऽ अंग्रेजी आ हिन्दी मे लिखल देखलखिन ‘‘बड़कीकाकी@हाटमेलडाटकाम।’’ संगे ओ डैग्नी विलियम्स2003@हाटमेलडाटकाम सेहो लिखल देखलखिन। ओ आश्चर्य सँ पुछलखिन ‘‘ माँ ई सब की छिऔ। ई के लिखि देलकौए ? ’’
‘‘यैह सामने जे घर छैक ने डैग्नी बैटीक। वैह हमर एहन पता बना देलकए जे सौंसे संसार मे एके रहतइ। ’’ बड़कीकाकी सहज भावें कहलखिन।
‘‘ डैग्नी बेटी!! ई के छइ! ओकरा सँ कोना पहचान भऽ गेलौए ? हम एतेक बरख सँ छी से हलो-हाए सँ बेशी पहचान नहि अछि आ तों ओकर बड़की काकी आ ओ तोहर डैग्नी बेटी ? से कोना भेलैक आ एते दिन कहलें ने किए!! ’’ डा0 अजितेश आब चिन्तित भऽ गेल छलाह। माए साफ-साफ कहए सँ परहेज कऽ रहल छलखिन। डा0 अजितेश अपन इमेल एड्रेस ओइ डायरी पर हिन्दी आ अँग्रेजी मे लिखि देलखिन। हुनका ई जानि कऽ आर आश्चर्य लगलनिे जे बड़की काकी पासवर्ड शब्द सेहो जनैत छथिन आ’ कम्प्यूटर पर पासवर्ड टाइप सेहो कऽ सकैत छथिन। अपना लैपटाप पर ओ माँक इमेल एड्रेस टाइप कएलनि आ माँ के अपन पासवर्ड लिखए कहलखिन। माँ पासवर्ड टाइप कऽ देलखिन। एतबे नहि ओ ‘‘लाग इन’’ के क्लिक सेहो कऽ देलखिन आ इनबाक्स खोलि देलखिन। डा0 अजितेश तखन आर दंग रहि गेलाह जखन इनबाॅक्स मे डैग्नी विलियमक इमेल पढ़लनि। ओ अंग्रेजी आ हिन्दी मिश्रीत भाषाक इमेल अंग्रेजी मे टाइप कऽकऽ लिखने छलनि जे ‘‘बड़कीकाकी अहाँ सत्ते मदर मरियम सन छी। हम आ हमर पति मदर नइ देखने छलिऐक। दुनू गोटाक मदर बचपने मे छोड़ि कऽ चलि गेल छल। आब अहाँकें पाबि कऽ हमरा सबके बुझऽ मे आबि रहलए जे हमरा सभक जीवन मे मदर नहि रहला सँ की-की रिक्ते रहि गेल। अहाँ जखन हमर छोट बेबी के दुलार करै छी, ओकरा क्रीम लगा कऽ मालिश कऽ दैत छिऐक, हमरा बेटी के इन्डियन स्टोरी सुनबै छिऐक तऽ अहाँके पकड़ि कऽ हमरा बहुत कनबाक इच्छा होइत रहैए। हमर पति एक दिन अहाँके दुनू बच्चा संग हँसैत खेलाइत आ’ बेबी के मालिश करैत देखि हमरे पकड़िकऽ कानए लागल छलाह। कहने छलाह जे ‘‘ वी मिस्ड मेनी आसपेक्ट आॅफ लाइफ विदाउट मदर। मदर तऽ सदा मदर रहैत छैक बिना कोनो जाति धर्म आ स्थानक बंधन के। हमसब डा0 अजितेशक थैन्कफुल छियनि जे ओ हमर सभक जीवन मे एतेक पैध अनुभवक एपारच्युनीटी देलनि।’’
डा0 अजितेश इमेल पढ़ि कऽ संदेह सँ भरि गेलाह। ओ पुछलखिन ’’ माँ तोरा इनबाक्स मे एकटा ईमेल छौक से पढ़ने छैं। ’’
‘‘हँ डैग्नीक बेटी पढ़ि कऽ सुना देने अछि। बादमे डैग्नी बेटी सेहो बुझा देने छल।’’ बड़की काकी उत्तर देलखिन।
डा0 अजितेश प्रातः काल रविदिन मि0 डैग्नी विलियमक घर अप्यान्टमेन्ट लऽकऽ गेलाह। माए के जानि-बुझि कऽ संग नहि लए गेलाह। मि0 एण्ड मिसेज विलियम घर मे हुनकर खूब स्वागत केलखिन। डा0 अजितेश माएक मादें पुछलखिन तऽ मि0 डैग्नी विलियम नहिओ चाहिक सबटा खिस्सा कहि सुनौलकनि। ओ इहो कहलकनि जे हम सब 911 मे फोन कऽ पुलिस हेल्प अहाँक माए के देआ सकैत छलहुँ मुदा पत्निक अपराधक दंड हम सब अहाँ के नहि भोगबऽ चाहलहुँ। तैं हमरा सबके बैसले बैसल एकटा मदर हाथ लागि गेल। डा0 अजितेश दुख आ लाज सँ गड़ल जा रहल छलाह। अपना आप पर तामस भऽ रहल छलनि जे चारि मास सँ एतेक किछु भऽ रहल छलैक आऽ ओ किछु नहि बुझि सकलाह। ओ मि0 आ मिसेज विलियम के धन्यवाद दऽकऽ लजाइत अपना घर चलि अयलाह। पत्नि के किछु नहि कहलखिन। ओ पत्नि के नीक जकाँ चिन्हैत छलाह मुदा विदेश मे घिनबए नहि चाहलनि।
डा0 अजितेश निर्णय कयलनि जे जाधरि माँ रहत ओ लेबोरेट्री नहि जएताह। वर्क फ्राॅम होम करताह। जखन कखनो जायब आवश्यक भऽ जेतनि तऽ माँके सेहो संगे लाॅस एन्जिल्स लेने जेताह आ दोस्तक घर मे राखि देथिन। आबए काल फेर संगे लेने औथिन। माँक वीसा आब लगभग दूइए मास बाँचल छलनि। ई निर्णय ओ ककरो नहि कहलखिन। ओ सदिखन माएक संग रहए लागल छलाह मुदा मिसेज विलियमक ओहिठामक अबरजात बन्न नहि भेलैक। बड़कीकाकी सेहो अपन प्रणक रक्षा कएलनि। ओ अपना मुँहे बेटा के अपन कोनो दुख नहि कहलखिन।
बड़कीकाकी बड़ दुखी मोन सँ वीसाक अवधि समाप्त भेलाक बाद गाम चलि अएलीह। पुतोहुक चालि आ व्यवहार देखि एकदम चिन्तित भऽ गेल छलीह।
‘‘ ज्जा बड़कीकाकी सूति रहलहुँ की ! ’’ नित्यानन्द डीजलक डिब्बा उतारैत बाजल ।
‘‘ अँए! नइ नइ बौआ, बैसल बैसल अहिना आँखि लागि गेल छल।’’ बड़कीकाकी हड़बड़ाकऽ उठैत बजली।
‘‘बस ठहरु दू मिनट मे हम अहाँके इमेल पढ़ा दैत छी । देरी भेल बड़कीकाकी माफ करब। ’’ ई कहैत नित्यानन्द जेनरेटर चलबए चलि गेल आ बड़कीकाकी कम्प्यूटर वला कुर्सी पर जा कऽ बैसि गेलीह। कम्प्यूटर खोलि कऽ इन्टरनेट कनेक्ट कएलक नित्यानन्द। बड़कीकाकीक इमेल एड्रेस लिखि देलकनि। बड़कीकाकी अपन पासवर्ड टाइप कऽ देलखिन। नित्यानन्द दूर ठाढ़ मुसकिआइत रहल। बड़कीकाकी एकाउन्ट के साइनइन कएलनि। नित्यानन्द आबिकऽ डैग्नी विलियमक इमेल पढ़य लागल मुदा दूइए पांति पढ़लाक बाद ओ चुप्प भऽगेल।
‘‘चुप्प किए भऽ गेलहुँ बौआ! आगाँ पढ़ू ने। ’’ बड़की काकी बजली।
नित्यानन्द चुप्पे सौंसे मेल पढ़ि गेल मुदा बाजल किछु नहि।
बड़की काकी चिन्तित होइत बजली ’’ की बात छै! कोनो अशुभ बात लिखल छैक की। ’’
‘‘की कहू बड़कीकाकी! अजितेशभाइ दू दिन पुलिस कस्टडी मे छलाह। परसूए बाहर भेलाहए। ‘‘ नित्यानन्द आस्ते सँ कहलकनि।
बड़की काकी डर सँ काँपए लगली पूछलखिन ’’ से की केलकइ अजितेश ? ’’ ‘‘अहाँक पुतोहु 911 के काल कऽ कऽ पुलिस मे शिकायत कएने छलखिन जे अजितेश हुनका संग मारिपीट करैत छथिन। असली बात ई भेल रहैक जे डिसवासर मे बरतन राखए सँ पहिले अजितेश भाइ बरतन के पखारि नहि देने छलखिन। तैं बरतन कने गन्दे रहि गेलनि। ओही पर बाताबाती भेलनि आ बात बढ़ि गेलनि।’’ नित्यानन्द इमेलक पूरा बात कहि देलकनि।
‘‘ आब कत्त छैक अजितेश ? ’’ बड़की काकी पुछलखिन।
‘‘ओ पुलिस स्टेशन सँ निकलि कऽ सीधे सैन्डियागो सँ लाॅस एंजिल्स चलि गेलाह। घर वापस नहि अयलाहए। एतबे बात लिखल अछि। ’’ ओ बाजल।
बड़की काकी नित्यानन्दक हाथ सँ माउस लऽ कऽ साइन आउट क्लिक कएलनि आ आँचर सँ मुँह झाँपि घर विदा भऽ गेलीह।
एकर तीन मासक बाद पता लगलनि जे बेटा-पुतोहु मे तलाक भऽ गेलनि।
●●●
श्याम दरिहरे मैथिलीक प्रतिष्ठित कवि-कथाकार छथि। दू गोट कथा संग्रह 'सरिसोमे भूत' आ 'बड़की काकी एट हाॅटमेल डाॅट काॅम', एकटा कविता संग्रह 'क्षमा करब हे महाकवि' आ उपन्यास 'घुरि आउ मान्या' प्रकाशित। सँग्रह 'सरिसोमे भूत'क लेल किरण सम्मान सँ आ बड़की काकी एट हॉटमेल डॉट कॉम लेल साहित्य अकादमी पुरस्कार सँ सम्मानित। एकरा अतिरिक्त विभिन्न पत्र-पत्रिका मे कविता, कथा, निबंध प्रकाशित-प्रशंसित। हिनका सँ shyamdarihare@gmail.com पर सम्पर्क कयल जा सकैत अछि।


text:
ⓘ बर्षा राउत
वर्षा राउत अनेकौं सङ्गीत भिडियो, टेलिभिजन विज्ञापनसभ आओर नेपाली फिचर फिल्मसभ में देखाए देनए अछि। ओ सन् २०१३ में म्यूजिक भिडियो रोजेको मैले के साथ एकटा मोडेल के रूप में अपन करियरक शुरुआत केनए छल। ओ सिल्भर स्क्रीन पर आबए सँ पहिने अनेका-अनेक म्यूजिक भिडियो में अभिनय केनए छल। ओ पल शाह आओर आञ्चल शर्मा के विपरित नाई नभन्नू ल ४ में अपन अभिनय के शुरुवात केनए छल, जे पहिल सेहो छल। चलचित्र बक्स अफिस पर ब्लकबस्टर रहल छल। एकटा अभिनेत्री के रूप में हुनकर एखन धरि के सभसँ उल्लेखनीय कृतिसभ में छक्का पञ्जा, जात्रा आओर एकर सीक्वल जात्रै जात्रा, छक्का पञ्जा २, छक्का पञ्जा ३, मिस्टर झोले आओर गोपी शामिल अछि।


text:
नवका- पुरनका लेख सर्च करु...
मैथिली अकादमी
दिल्ली में बनय वाला मैथिली आओर भोजपुरी अकादमी कई तरहक कार्यक्रम, गोष्ठी आओर प्रदर्शनी आयोजित करत. दोसर भाषा के साहित्य के अनुवाद सेहो होयत जाहि सं मैथिली में नीक-नीक किताब पढय लेल लोक के मिलत. मैथिली ओर भोजपुरी सं जुड़ल संस्था के मदद सेहो देल जायत. प्रतिष्ठित साहित्यकार के संग संग नवका लेखक सभ के सेहो प्रोत्साहन मिलत. हुनका किताब निकलबा में सहयोग देल जायत.
ओना दिल्ली में एहि सं पहिने सं पांच भाषा के अकादमी अछि... हिंदी. पंजाबी. उर्दू, संस्कृत आओर सिंधी के. ई सभ अपन भाषाक प्रचार प्रसार में जुटल छथि आओर समय समय पर कार्यक्रम सभ करैत रहय छथि.आशा अछि जे एहिना मैथिली आ भोजपुरी अकादमी प्रचार प्रसार के लेल काज करत. एहि सिर्फ दिल्लीए नई समस्त मैथिली लोकनि के लाभ होयत. साहित्य... संस्कृति आओर समृद्ध होयत. एहि लेल मुख्यमंत्री के संगहि संग केंद्रीय मंत्री शकील अहमद जी... अखिल भारतीय मिथिली संघ आओर एहि लेल आंदोलन चलाबय वाला लोक सभ धन्यवादक पात्र छथि जे हुनकर मेहनत आखिरकार रंग लायल.
1 टिप्पणी:


text:
ⓘ मीरा सेठ
मीरा सेठ एक भारतीय जनसेवक, कुटनीतिज्ञ, महिला अधिकार कार्यकर्ता आ संयुक्त राष्ट्र बाल कोष युनिसेफक पूर्व अध्यक्ष छी। अन्तर्राष्ट्रिय स्तर पर युनिसेफक कार्यकारी समितिकें सदस्यक रूपमे कयन पदसभ पर कार्य करि चुकल सेठ सन् १९९० सँ सन् १९९१ धरि जखन लिस्बेट पाल्मे अध्यक्ष छल युनिसेफक उपाध्यक्ष छल, आ पुन: एकर बाद सन् १९९१ सँ सन् १९९२ धरि एकर अध्यक्ष रहल छल। सेठ एहि सँ पहिने भारत सरकारक वाणिज्य आ उद्योग मन्त्रालयक उद्योग सम्वर्धन आ आन्तरिक व्यापार विभागमे काज केनए अछि। बहुतेक भिन्न-भिन्न आर्थिक प्रयाससभ, जेना कि हथकरघा या मत्स्य पालनक विनियमनमे महिलासभक भागीदारी पर हिनकर अध्ययन अतुलनीय अछि। अपन एहि अध्ययन पर ओ विमिन एन्ड डेभलपमेन्ट: द इन्डियन एक्सपिरियन्स महिलासभ तथा विकास: भारतीय अनुभव नामक एक पुस्तक सेहो लिखने अछि।
सेठ मेरा शिन्दर पुत्तर नामक एक चलचित्रक सेहो निर्देशन केनए अछि, जे एक अवैध प्रवासीक धैर्यक परीक्षण आ भारतमे ओकर पछाडी छुट्ल परिवारक बारेमे गप्प करैत अछि।
1. प्रकाशन
- Empowerment of Women Through Tourism Industry and Sikkim State, India, 2013, International Journal of Current Research
- अंग्रेजीमे विमिन एन्ड डेभलपमेन्ट:द इन्डियन एक्सपिरियन्स अङ्ग्रेजी: Women and development: the Indian experience. सेज पब्लिकेशन्स. २००१. आइएसबिएन 978-0761994879.


text:
महाष्टमीक दिन. महिसीक तारा थान मे एहि दिन मे बहुत गहमा-गहमी रहैत अछि. पछिला बर्ख, माने २०१५ केर महाष्टमी. की मोन मे फुरल, सोचलहुँ जे आइ महिसी जयबाक चाही. संयोग सँ रमणजी (रमण कुमार सिंह) दिल्ली सँ आयल रहथि. सुभाष भाइ केँ खबरि कयलियनि. सुष्मिता आ हमर छोट बेटी ऋजिश्वा. एकटा गाडी कयल आ सुपौल सँ महिसी लेल विदा भेलहुँ.
तारा थान मे उत्सवी आ सुगन्धित वातावरण. मन्त्रोचार करैत पंडितलोकनि. दूर-दूरक स्त्रीगण आ पुरुष. लाल-पीयर वस्त्र मे सुसज्जित. इनार पर भीड़. अछिञ्जल भड़बाक शीघ्रता. भगवती दर्शनक आतुर आकर्षण. भक्तिमय वातावरण. नानाप्रकारक सुगंध. हाथ मे फूलडाली. मिठाइक दोकान पर लोकक अपार भीड़. भगवतीक ठीक आगाँ बाहर मे होइत बलि. बलिप्रदानक बाद रक्त आ रक्त. अगबे रक्त. ओहि रक्त केँ आँगुर मे भिड़ा लोक ठोप करैत अछि.
हमसभ जेना-तेना भीतर घुसि भगवतीक पूजा-अर्चना कयल. पंडालोकनि मंत्र पढ़ैत आ लोक सभ तकर अनुकरण करैत. सुनैत छी जे ई उग्रतारा दिनभरि मे अपन स्वरुप आ भाव-भंगिमा परिवर्तित करैत रहैत छथि. कखनो अपार करुणा आ प्रेममय आकृति, कखनो मुस्काइत, कखनो ममता आ परम सिनेहमयी, कखनो आलस भाव मे मातल तँ कखनो अपन सोलहो कलाक संग प्रचण्डतम रूप मे, उग्र तीव्र. ई कतेक सत्य कतेक असत्य- तकरा विषय मे किछु कहब संभव नहि. राजकमलक परम ममतामयी उग्रतारा केँ प्रणाम करैत हमसभ मंदिर सँ बहार भेलहुँ.
सुभाष भाइ मन्दिरक मुख्य द्वार पर अन्नत भीड़ मे एकसरे ठाढ़. ओहिठामक दृश्यक अवलोकन करैत छलाह. ताधरि तारानन्द केँ हमर सभक अयबाक, माने महिसी पहुँचि जयबाक आ पूजा-पाठ क' लेबाक सूचना नहि रहनि. हुनका पहिनहि सूचना द' देने रही तेँ ओ मन्दिरक मुख्य पुजारी केँ हमरा सभक पूजा-अर्चनाक मादे कहि चुकल रहथि. मुख्य पुजारी प्रतिक्षे करैत रहि गेलाह, ताबत हमसभ तारानंदक ओतय पहुँचि गेल रही. तारानन्द प्रतिक्षे मे छलाह. भेटिते कहलनि- चलह पहिने भगवतीक दर्शन करी, सभ व्यवस्था ओतय भेल छैक. मंदिर आ तारानंदक आवास लगभग एक्कै ठाम. पाँच - छओ बाँसक दूरी मात्र.
मंच पर विराजमान रहैत छलाह - मायानन्द मिश्र, शालीग्राम, महेन्द्र , महाप्रकाश, सुभाष चन्द्र यादव, कृष्णचन्द्र झा मस्ताना, भवेश मिश्र , ललितेश मिश्र, जयानन्द झा, तारानन्द झा तरुण, देवशंकर नवीन, तारानन्द आ हम. आचार्य योगेश्वर जनिकर मोछ कहल नहि जाय. हिन्दी -मैथली में धुरझार काव्यपाठ करयबला. राजकमलक प्रति समर्पित. कविताक अलावे ओ अपन झमटगर मोछक कारणे सभक आकर्षणक केन्द्र रहैत छलाह. गामोक अनेक नव-नव कवि आ कवियत्री. ताहि मे निशा मोन पड़ैत छथि जे राजकमलेक कुल-खूटक छलीह. आगाँ मे बैसल महिसीक अपार जनसमूह. एकनिष्ठ भावे तन्मयताक संग काव्यपाठ सुनैत. तकर बाद भोजन-भात. बेसी काल राजकमलेक डीह पर. माँगुर -कबइ. अद्भुत दही. सचार लागल थारी -बाटी.
मणिपद्म जी सेहो बेसी काल ओही मंच केँ गरिमा प्रदान करैत छलाह. हुनका सँ हमरा पहिल भेंट महिसीए मे भेल छल. आचार्य सोमदेव सेहो कोनो-कोनो बर्ख उपस्थित भ' जाथि। नृत्यमुद्रा मे छोट-छोट कविता सुनबैत सोमदेव आकर्षणक केंद्र रहैत छलाह. ओह , जो रे ज़माना.
मनोरंजन झा,धीरज आ नन्द-नवलक जोड़ी. अरविन्द मिश्र-नीरजक स्त्रैण स्वर गीत . अद्भुत आ अविस्मरणीय आयोजन रहैक ओ सभ. नीलू, माने नीलमाधव (राजकमल सुपुत्र) तखन छोट रहथि आ हुनक आँखि पर चश्मा लागल रहैत छलनि. हमरा सभ अत्यंत स्नेहपूर्वक हुनका सँ भेंट करियनि. दुलार -मलार. आयोजन सभ मे शशिकांता जी अत्यंत सक्रिय रहथि. सभतरि आभास होइ जे राजकमल एतहि कतहु छथि. सभ कथू मे सक्रिय - सन्नद्ध. अपन चश्माक तर सँ देखैत, बिहुसैत. नव पीढ़ीक आदर आ सम्मान केँ आत्मसात करैत आशीर्वाद दैत...
मोन पड़ल १९६७ मे राजकमलक मृत्युक पश्चात दिसम्बरक जाड़ - ठाढ़ मे रामकृष्ण झा किसुन पहिल बेर एहि कवि-सम्मेलनक सूत्रपात महीसी मे केने रहथि. १९६७ सँ १९६९ धरि महिसी मे कवि -सम्मेलन आ राजकमल पर विचार गोष्ठी हुनका नेतृत्व मे भेल. तकर बाद ई परम्परा समाप्त भ' गेल. फेर एतेक बर्खक पश्चात् १९७८ -७९ सँ तारानन्द अपन समर्पित मित्र-मंडलीक सहयोगें ई आयोजन सभ शुरू कयलनि. ओ बहुत यशस्वी भेलाह आ तारानंदक कारणे राजकमल चौधरी अपन गाम आ परिवेश मे, धेमूरांचल मे कोशी परिसर मे सदैव कोनो ने कोनो कारणे चर्चित-अर्चित रहलाह. आइ मोन पड़ैत छी तँ ठीके सभक मूल मे तारानंदक उपस्थिति आ सक्रियता मोन पड़ैत अछि. ओकर व्यग्रता मोन पड़ैत अछि. ओकर आतुरता आ भावविह्वलता मोन पड़ैत अछि.
मोन पड़ैत अछि फूलबाबूक बंगला. एक समय मे महिसी मे सभ सँ आकर्षक, भव्य-दिव्य आ देखनुक बंगला छल ओ. अत्यंत चर्चित. एहि बंगलाक चर्चा दू गोट लेखक कयने छथि मैथिली में. पहिल प्रख्यात आलोचक रामानुग्रह झा आ दोसर रामानंद रेणू. आब दुनू स्वर्गीय. रामानुग्रह झा १९६७ मे राजकमल चौधरीक ओहि बंगला पर गेल छलाह, हुनका सुपौल अनबाक लेल. राजकमलक एकमात्र साक्षात्कार भेटैत अछि, जे रमानुग्रहे झा लेने रहथि हुनका सँ महिसी में. अत्यंत रोचक आ औत्सुक्य सँ भरल ई संस्मरण 'आखर'क राजकमल विशेषांक मे प्रकाशित अछि. सुपौल मे नवकविता सेमिनार मे राजकमल केँ अयबाक रहनि. सुपौले हुनक अंतिम साहित्यिक मंच रहल. आ रामानन्द रेणु , जीवकान्त, कीर्तिनारायण जी एहि सेमिनार आ कवि -सम्मेलनक पछाति राजकमलक संग महिसी गेल रहथि. आ रेणु जी ओही बंगलाक चर्चा आखर पत्रिका मे कयलनि.
ओही चर्चित बंगला केँ अंतिम अवस्था मे हम देखने रही. चमक आ भव्यता तँ ओ नहि छल मुदा तैयो ओ बंगला जेना-तेना ठाढ़ छल. अपन अतीतक अनेक कथा -उपकथा कहैत. सुनैत छी, राजकमल हिंदी कवि अज्ञेय केँ आमंत्रित कयने रहथि गृह-प्रवेशक अवसर पर उपस्थित रहबाक लेल. मुदा, से कोनो कारणे संभव नहि भ' सकल. अज्ञेय नहि आबि सकलाह आ राजकमल अपन बनाओल बंगला मे प्रवेश कयलनि. ई ओ समय छल जखन राजकमल अपन पिताक मूल डीह त्यागि नव बंगलाक निर्माण कयने छलाह. बहुत बाद मे , राजकमलक ओही उजरल-उपटल बंगला मे पशुपालन विभागक कार्यालय खुलि गेल छल. कथा बहुत अछि. उपकथा बहुत अछि. हरि अनंत हरि कथा अनंता.
तें कहैत रही जे महिसीक तारानंदक आवास. आवास पर उपस्थित हमसभ. थोड़ेक गप्प-शपक उपरांत हमरालोकनि तारानंदक अध्ययन सह पुस्तकालय कक्ष मे जाक' बैसि गेलहुँ. ढंग सँ सरिआओल सुसज्जित पोथी आ पत्रिका. हिन्दीक अलग आ मैथिलीक अलग. सभक सूची अलग-अलग विधावार संधारित. व्यवस्थित लेखकक ई संसार मोहक छल. कोनो पोथीक नाम कहू , क्षणहि में उपस्थित. गप -शप शुरू भेल तँ योजना सभक स्वरुप आ आकार ग्रहण करय लागल. हमरा लगैत छल जे कीड़ा घुसि गेल छल से बहरयबाक नाम नहि लैत छल.
हम गप्पक बिच्चहि मे सभ केँ रोकैत कहलियैक - 'तारानन्द पूजा-पाठ भेल. गपशप भेल. आब राजकमलक डीह पर चलबाक अछि. चल, आइ लगभग बीस बरखक बाद ओहि माटि -पानिक स्पर्श करबाक मोन होइत अछि.' ई बात हम ओकरा बड्ड विकलताक संग कहलियैक. ओ हमर उद्वेग तँ बुझलक मुदा थकमका गेल. ओ मयंक दिस देखलक. मयंक भाइ अनन्य साहित्य प्रेमी. होम्योपैथिक चिकित्सक. वियोगीक अभिन्न आ तें हमरो. मयंक भाइ मैथिली आ हिन्दी साहित्यक भयंकर पाठक.
कने काल लेल समय जेना थमि गेल छल. प्रभात सेहो उत्सुक रहथि. 'राजकमल का सफर' क लेखक सेहो परम उत्सुक बुझयलाह. भरिसक ओहो हुनक मूल डीह पर नहि गेल छलाह. अंततः विदा भ' जयबाक योजना बनल तँ तारानन्द चिंतित मुद्रा मे फेर मयंक भाइ कें कहलक- केदार नहि मानत. जिदिआयल अछि. ककरो फोन करह चौधरी टोल मे. मयंक भाइ आब कमान थामि लेने रहथि. ओ जखन कमान थामि लेलनि तँ हम निश्चिन्त भेलहुँ.
सीढ़ी सँ उतरि सभकेओ गाड़ी मे बैसलहुँ आ विदा भेलहुँ. पाँच मिनट मे हमसभ चौधरी टोल मे रही. महिसीक प्रसिद्ध रामशाला. यैह ओ रामशाला थिक जतय सभटा आयोजन होइत छल. राजकमलक घर सँ लगभग सटले अछि रामशाला. नेतृत्व करैत छलाह मयंक. आउ हमसभ ओहिठाम चली, जतय कहियो फूलबाबूक बंगला छलनि. हमसभ हुनका पाछाँ - पाछाँ ओहि गली मे पैसलहुँ. राजकमलक अनुज स्व. सुधीर चौधरीक हिस्सा मे ओ ज़मीन छल आब. जाहि पर हुनक जेठ पुत्र अपन फूसिक घर बनौने छथि. हमसभ निधोख आँगन मे पैसि गेलहुँ. गृहस्वामी अमोल चौधरी अकचकयलाह. परिचय-पात भेल. अदरक संग स्वागत कयलनि. जल पीलहुँ, फेर शरबत. अमोल जी सभटा खेरहा सुनबैत रहलाह. हमसभ सुनैत रहलहुँ. फेर ओ हठात कहलनि जे एकता चीज़ साबुत अछि हमरा लग , फूल कक्काक चौकी. ओ बहुत आदर सँ ओ चौकी देखौलनि. पूर्ण ज़मानाक चौकी. ओही पर राजकमल सुतैत रहथि. एकटा चीज आरो छैक चौकी में.... हमसभ चौकलहुं. फूल कक्का जे पात्र ग्रहण करैत छलाह तकर निशान बनल छैक चौकी मे. हमसभ ओहि घर मे पैसलहुँ. मुदा ओहि चौकी पर तँ राखल छल ट्रंक. बोरा. अगड़म - बगड़म. गांजा बनबैत काल चक्कू सँ ओकरा काटय पड़ैत छैक. ताहि चक्कूक दाग ओहि पर बनल रहैक. सैह अमोल जी देखबय चाहैत छलाह मुदा ओतेक रास समान कें ओ हटा नहि सकलाह, प्रयास ओ बड्ड कयलनि.
हमसभ धीरे- धीरे ओहि घर सँ बाहर भेलहुँ आ राजकमलक पैतृक डीह पर आबि आबि गेलहूँ. पुरना खाटक पैघ सन मकान. पैघ-पैघ ओसार. गोल-गोल खाम्ह. पलस्तर उजरल. कतहु-कतहु भाँगल देबाल, चिरकल. दू-तीन टा कोठरी. घर मे ताला बन्न. घरक चारूकात लत्ती-फती , अनेरुआ गाछ सभ. गाछक सीर सभ मोटायल. जेना जंगलक बीच घेरायल हो मकान.
सुभाष भाइ ओहि घरक एकटा खिड़की केँ ठेललनि तँ ओ खुजि गेल. एकटा अजीब सन आवाजक संग. जेना कतोक बर्खक बाद बाहरक हवा पहिल बेर घर मे प्रवेश कयलक. सुभाष भाइ खिड़कीक छड़ पर अपन आँखि सटौलनि, हमहुँ सभ सहटि केँ लग गेलहुँ. एकटा छत्ता, पलंग. अनेक कबाड़. छोट-छोट चीज सभ यत्र -तत्र पसरल. लागल जेना बीस-पच्चीस बर्ख सँ ओहि घरक खिड़की-केबाड़ खोलल नहि गेल हो.
सुभाष भाइ कहलनि - केदार , देखहक एकटा लालटेन सेहो टाँगल छैक. मिझायल लालटेन. लालटेनक चारुकता मकड़ाक पैघ जाल. देखलहुँ , ठीके एकटा लालटेन ओहि अन्हार घरक एक कोन मे टाँगल छल. कहियो ई घर कतेक प्रकाशित छल. जगमग करैत.
यैह ओ घर छल मधुसूदन चौधरीक जतय फूल बाबू ,धीर, सुधीरक बालपन बीतल हेतनि. मदालसाक जन्म एहि घर मे भेल हेतनि. किलकारी सँ गूँजित भेल हैत ई सम्पूर्ण परिसर. जतय राजकमलक सन्तान दिव्या, मुक्ता आ नीलूक जन्म भेल हेतनि. गृहवधूक रूप मे आयल हेतीह बसैठ चानपुराक शशिकांता जी. कतेक, कतेक रास घटना-दुर्घटनाक मूक साक्षी बनल ई मकान आइ जंगल सँ आच्छादित भेल ठाढ़ अछि. सूनसान, जनविहीन. बड़ी काल धरि ओहि आँगन मे ठाढ़ भए हम, सुभाष भाइ, तारानन्द, सुष्मिता, मयंक भाइ , रमण जी, आमोलजीक धाराप्रवाह आख्यान सुनैत रहलहुँ. अतीतक अनेक खेरहा सुनबैत रहलाह ओ.
ज्ञात नहि हमसभ अमोलजीक सुनि रहल छलहुँ वा कतहु दूर , कोनो एकांत मे , कोनो अज्ञात पीड़ा आ यंत्रणा मे डूबल छलहुँ. मुदा हमरा मोन मे राजकमलक ई पाँति घुरि-घुरि अबैत रहल- अपने गाछीक फूल - पात नहि चिन्हैत छी.
ठीके एतय चिन्हबाक लेल किछु नहि बचल अछि. हमरा सभक चेहरा पर एकटा नमहर आ बोझिल उदासीक निर्गुण पसरल छल. ठीके कहैत छल तारानन्द- केदार, ओम्हर जयबाक आ किछु देखबाक विचार छोड़ह. ओतय आब किछु नहि छैक. ओतय अगबे दुख छैक, उदासी छैक, भयावहता छैक आ अनचिन्हार सन परिवेश छैक.
बहुत अवसन्न आ उदास भेल भारी पएरे ओहि घर सं विदा भेले रही कि ताबत एक ओजस्वी युवक सोनू प्रकट भेलाह. ओ प्रकट होइते सुष्मिताक चरण स्पर्श कयलनि , फेर हमरो. ज्ञात नहि कोना ने कोना ओ सुष्मिता कें बहिन कहलनि. फेर सोनू जी सं गपशप भेल. बड़ी काल धरि सड़क पर ठाढ़ रही लगपासक घर सं अनेक स्त्री पुरुख हमरा सभ कें तकैत रहलाह. हुनका सभक मोन मे प्रश्न सभ रहनि प्रायः, मुदा हमसभ गोटे बहुत गहीर अवसाद मे डूबल रही. जानि नहि, जेना कतेक दिनक थाकल होय, झमारल होइ. ठीके किछु नहि छल. उदासी छल, अनंत उदासी. ■


text:
दड़िभंगा: विद्यापति सेवा संस्थान द्वारा आयोजित तीन दिवसीय विद्यापति समारोहक मध्ये डॉ बैधनाथ चौधरी 'बैजू' केर जहल सं बाहर आयब संजोग भ' सकैछ. मुदा कार्यकर्ता लोकनिक उत्साह कतेको गुना बढ़ि गेल. ललित नारायण मिथिला यूनिवर्सिटीक एक पुरान आन्दोलनक कारणेँ बैजू आत्समर्पण केने छलाह.
लगभग तीन मास सं डॉ बैजू जहल मे बन्न छलाह. हिनका बाहर निकालबाक जुगत मे कार्यकर्ता लोकनि छलाह. समारोहक मध्य हुनक रिहाइ सं सभ के नवउर्जा भेटलैक. जहल सं बहरएलाक कारणे हिनक सम्मान मे कार्यक्रम आयोजित भेल. सोशलमीडिया सहित विभिन्न माध्यम सं लोक हिनक रिहाइ पर शुभेच्छा प्रकट क' रहल अछि. मैथिल लोकनिक बीच हर्षक माहौल अछि.


text:
फ्रेड
फ्रेडरिको चेभ्स गुएड्स, सामान्यतया फ्रेड कऽ नामसँ चिनल जाएत अछि । ओ ब्राजिलक राष्ट्रिय टोलीसँ खेलैके साथ ओ व्यावसायिक फुटबल सहो छथि । ओ फुटबल मैदानमे खेलैत स्ट्राइकरकऽ भूमिकामे खेलैत अछि।
फ्लोरा सैनी
फ्लोरा सैनी एक भारतीय चलचित्र अभिनेत्री आ मोडल छी।ओ मुख्य रूप सँ तेलुगु सिनेमामे अभिनय करैत अछि मुदा ओ कन्नड, तमिल आ हिन्दी चलचित्रसभमे सेहो अभिनय केनए अछि। ओ चलचित्र प्रेम कोसम सँ चलचित्र क्षेत्रमे पदार्पण केनए छल आ एखन धरि ५० सँ बेसी चलचित्रमे ...
फ्लोरेन्स नाइटिङ्गेल
फ्लोरेन्स नाइटिङ्गेल क आधुनिक नर्सिङ आन्दोलनके जन्मदाता मानल जाएत अछी। दया आर सेवा क प्रतिमूर्ति फ्लोरेन्स नाइटिङ्गेलक "द लेडी विद ल्याम्प" कहिक भी पहचान जाएय। फ्लोरेन्स नाइटिङ्गेलक जन्म एक समृद्ध आर उच्चवर्गीय बेलायती परिवारमे भेल छल। परन्तु उच् ...
बछेन्द्री पाल
बछेन्द्री पाल माउन्ट एभरेस्ट आरोहन करै वाली प्रथम भारतीय महिला छी । ओ एभरेस्टक उचाईके छुबै वाली दुनियाक ५अम महिला पर्वतारोही छी । वर्तमानमे ओ इस्पात कम्पनी टाटा स्टीलमे कार्यरत अछि, जतेक ओ छन्नी करल लोगसभके रोमाञ्चक अभियानसभक प्रशिक्षण देबैत अछि ।
बब मार्ली
Masouri, John २००७ Wailing Blues: The Story of Bob Marleys "Wailers" Wise Publications ISBN १-८४६०९-६८९-८ Henke, James 2006. Marley Legend: An Illustrated Life of Bob Marley. Tuff Gong books. आइएसबिएन 0-8118-5036-6 White, Timothy 2006. Catch a Fi ...
बर्दिश चग्गर
बर्दिश चग्गर, एक भारतीय मूलक कनाडाई राजनीतिज्ञ छी तथा वर्तमानमे केनेडा सरकारमे लघु उद्योग एवम् पर्यटन मन्त्री छी । १९ अगस्त, २०१६ क ओ केनेडाक ‘हाउस अफ कामन्स’मे नया सरकारक सदनक नेता नामित भेल । ओ ई पद पर पहुच वाली पहिल महिला छी जे कि अल्पसङ्ख्यक ...
बाइचुङ भूटिया
बाइचुङ भूटिया भारतकऽ अन्तर्राष्ट्रिय फुटबल खेलाडी छथि। उनकर जन्म १५ दिसम्बर, १९७६मे भारतीय सिक्किम राज्यमा भेल अछि। ओ १६ वर्षक उमेरमे सन्तोष ट्रफी मे अपन कौशल देखाने छल। इ देख इस्ट बंगाल टोली उनका अपन टोलीमे शामेल केलक। सन् १९९९मे बाइचुङ बेलायतकऽ ...
बाबर
जहिर उद-दिन मुहम्मद जे बाबर क नामसँ प्रसिद्ध भेल, एक मुगल वंशका शासक छल ओ मूल मध्य एशिया रहल छल । ओ भारतमे मुगल साम्राज्यक संस्थापक रहल छल । ओ मुबईयान नामक पद्य शैलीक जन्मदाता समेत छल ।
बाबुल सुप्रियो
बाबुल सुप्रियो एक भारतीय पार्श्वगायक, लाइव कलाकार, टेलीभिजन होस्ट, अभिनेता, राजनेता आ आसनसोल सँ संसदक सदस्य छी। वर्तमानमे, ओ भारी उद्योग आ सार्वजनिक उद्यम राज्य मन्त्री छी, भारतमे केन्द्रिय मन्त्रिपरिषदमे ओ नब्बेकें दशक कऽ मध्यमे हिन्दी सिनेमामे ...
बालकृष्ण सम
बालकृष्ण सम नेपाली साहित्यका नाटककाआर चित्रकार छेलाह । वि.सं. २००७ सालक क्रान्ति पश्चात सब नेपाली बराबर देखावैल शमशेर जङ्बहादुर राणा परिवर्तन कक सम राखेन छेलाह।
बिन्दु भट्ट
बिन्दु भट्ट एक गुजराती भाषाक उपन्यासकार, कथाकार, आलोचक आ अनुवादक छी। ओ भारतक गुजरात राज्य सँ सम्बन्धित अछि आ विशेषत अपन रचना गुजराती भाषामे लिखैत अछि। हुनकर उपन्यास अखेपातर कें वर्ष २००३ कऽ लेल साहित्य एकेडमी पुरस्कार सँ सम्मानित कएल गेल छल। हुनक ...
बिप्लब कुमार देब
बिप्लब कुमार देब भारतीय राज्य त्रिपुराक राजनीतिज्ञ आ वर्तमान मुख्यमन्त्री छी । ओ ७ जनवरी २०१६ सँ त्रिपुरामे भारतीय जनता पार्टीक प्रदेश अध्यक्ष सेहो छी । ओ सन् २०१८ मे भेल त्रिपुरा विधानसभा चुनाव, २०१८ मे भाजपाक जितक सूत्रधार रहल । ओ ९ मार्च २०१८ ...
बिल गेट्स
विलियम हेनरी "बिल" गेट्स एक अमेरिकी व्यापारी, आविष्कारक आ माइक्रोसफ्ट कम्पनीक संस्थापक अध्यक्ष अछि। बिल गेट्सक मातापिता विलियम गेट्स आ मेरी म्याक्सवेल गेट्स छी । ओ पल एलेनक संग सफ्टवेयर कम्पनी माइक्रोसफ्टक स्थापना केनए छल । ओ अध्यक्षक रूपमे छल । ...
बेटि विलियम्स
बेटि विलियम्स सन १९७६ म मैरेड मगुइरे संग नोबेल शान्ति पुरस्कार शान्ति जनतासभक समुदाय, उत्तरी आयरल्याण्डमे समस्यासभक शान्तिपूर्ण संकल्प प्रचार करऽक वापतत सह-प्राप्तकर्ताक रुपमा प्राप्त केएन् छल ।
बेडेन पावेल
रोर्बट स्टेफेन्सन स्मीथ बेडेन–पावेल को जन्म स.न्. १८५७क २२ फरवरीमे बेलायतक राजधानी लण्डनक प्याडिङटन ठाउँमे भेछल । बेडेन–पावेल बेलायती सेनामे लेफटिनेन्ट–जनरल तहमे कार्यरत सैनिकक साथसाथै लेखक, कलाकार आ अन्तराष्ट्रिय स्काउटिङ अभियानक संस्थापक सेहोम ...
बेनजिर भुट्टो
बेनजिर भुट्टो पाकिस्तानक पूर्वप्रधानमन्त्री छी । वो पाकिस्तानक पहिल तथा एक मात्र महिला प्रधानमन्त्री छल । वो मुस्लिम धर्म मानए वाला मुलुकक पहिल महिला प्रधानमन्त्री रहल छल ।
बेनी दयाल
बेनी दयाल एक भारतीय गायक छी जे केरलासँ अछि । ओ अपन अभिनय जीवनक सुरुवात मलयालम चलचित्र बाय द पिपलसँ केनए छल । भारतक पुरुष गायक सभमे सँ बेनी दयालक नाम उत्कृष्ट गायक सभमे लेल जाइत अछि ।
बौत्रोस बौत्रोस-घाली
बौत्रोस बौत्रोस-घाली मिस्रक एक राजनेता आ राजनयिक छल । ओ संयुक्त राष्ट्र संघक ६अम महासचिवक रूपमे अपन सेवासभ देने छथि । हुनकर पदासिन अवस्थामे युगोस्लाभियाक गोलमाल आ रवान्डा नरसंहार सहित बहुतो विश्व सङ्कटसँ ओ घेराएल रहल ।
ब्रजकिशोर वर्मा मणिपद्म
ब्रजकिशोर वर्मा मणिपद्म 1918-1986 जन्म स्थान-बहेड़ा, दरभंगा बिहार । १९७३- ब्रजकिशोर वर्मा" मणिपद्म” नैका बनिजारा, उपन्यास लेल साहित्य अकादेमी पुरस्कारसँ सम्मानित । उपन्यासकार, कथाकार ओ कवि । प्रकाशित कृति: कोब्रागर्ल, कनकी, अर्द्धनारीश्वर, लोरिक ...
ब्रायन एडम्स
ब्रायन एडम्स एक चिनिएका रक गायकमात्र नै संगीतकार, सङ्गीत निर्देशक, लेखक, समाजसेवी आ फोटोग्राफर समेत छथि। सन् १९८०कऽ दशकमे ब्रायन एडम्स नामक एल्बमसँ सांगीतिक क्षेत्रमे लागल ब्रायनक समर अफ सिक्स्टी नाइन, एभ्रीथिङ्स आइ डु आ प्लिज फर्गिभ मीजहिना उनकर ...
ब्रायन क्रान्सटन
ब्रायन ली क्रान्सटन जन्म मार्च ७, १९५६ एक अमेरिकी कलाकार, पट्कथाकार, निर्देशक तथा निर्माता eछथि । ओ वाल्टर ह्वाइटक चरित्रमे ब्रेकिङ ब्याड, ह्यालक चरित्रमे म्यालकम इन द मिडल तथा डा. टिम वाट्लीक रुपमे साइन्फेल्ड सँ लोकप्रिय बनल छल । ब्रेकिङ ब्याडक ...
ब्री लार्सन
ब्रिएने सिडोनी देसाउलनियेर्स, व्यावसायिक रुपमे ब्री लार्सन, एक अमेरिकी अभिनेत्री आर गायिका छी । हुनकर जन्म अमेरिकाक क्यालिफोर्नियामे भेल अछि । ओ अपन अभिनय करियरक सुरुवात टेलिभिजनसँ करलक । ओ सन् २००१ मे रेसिंग ड्याड नामक टेली चलचित्रमे नियमित अभिन ...
भगत सिंह
भगत सिंह, मृत्यु: २३ मार्च १९३१) भारत के एक प्रमुख जाट स्वतन्त्रता सेनानी छल । भगतसिंह देशक आजादीक लेल जे साहसक साथ शक्तिशाली ब्रिटिश सरकारक सङ्घर्ष केलक, ओ आई के युवकसभक लेल एक बहुत पैग आदर्श छी ।
भगत सिंह कोश्यारी
भगत सिंह कोश्यारी भारत कऽ राजनीतिमे उत्तर भारतक एक परिचित नाम छी, जे भारतीय जनता पार्टी सँ सम्बधित एक भारतीय राजनीतिज्ञ अछि। ओ उत्तराखण्ड राज्यके द्वितीय सफल मुख्यमन्त्री तथा उत्तराखण्ड विधानसभा मे २००२ सँ २००७ तक विपक्ष के शीर्ष नेता रहै चुकल अछि ।
भरत खवास
भरत खवास अखन नेपाल आर्मी फुटबल टिमक कप्तान सेहो छी भरत खवास नेपालक आर्मी फुटबल टिमसे विभिन्न घरेलुु फुटबल प्रतियोगितासभ जिति चुकल अछि । झापा गोल्ड कप १: २०७२ सातौं राष्ट्रिय खेलकुद २०७३: २०७३ उपविजेता
भर्जिनिया वुल्फ
भर्जिनिया वुल्फ २५ जनवरी १८८२ – २८ मार्च १९४१ बिसम शताब्दीक अङ्ग्रेजी साहित्यक आधुनिक लेखिका छलिन । विश्व युद्ध १ आ २ कऽ बिचमे ओ उल्लेख्य व्यक्तित्व छलिन आ बुल्मसबेरी ग्रुप नामक साहित्यिक समूहक प्रमुखकर्ता छलिन । टु द लाईटहाउस १९२७, ओर्लयान्डो १९ ...
भवप्रीतानन्द ओझा
भवप्रीतानन्द ओझा भवप्रीतानन्द ओझा के जन्म 1886 ईस्वी की अश्विन महीने के नौवें दिन वैद्यनाथ धाम के पास कुंडा गाँव में त्रिपुरानंद ओझा के सबसे बड़े पुत्र के रूप में हुआ था। उन्होंने कम अत्यंत कम उम्र में अपने पिता को खो दिया था। भवप्रीतानन्द संस्कृ ...
भालचन्द्र झा
भालचन्द्र झा ए.टी.डी., बी.ए., अर्थशास्त्र, मुम्बईसँ थिएटर कलामे डिप्लोमा। मैथिलीक अतिरिक्त हिन्दी, मराठी, अग्रेजी आ गुजरातीमे निष्णात। १९७४ ई.सँ मराठी आ हिन्दी थिएटरमे निदेशक। महाराष्ट्र राज्य उपाधि १९८६ आ १९९९ मे। आइ.एन.टी. केर लेल नाटक" सीता” क ...
भावना घिमिरे
नेपाल कऽ मूल निवासी, भावना व्यवसाय प्रशासनमे स्नातकोत्तर करै कऽ लेल २००६ मे वेल्स विश्वविद्यालय गेछल । घिमिरे लण्डन मे पञ्जाब नेशनल बैंक कऽ साथ काम केलक आ बादमे ओ वेल्थ म्यानेजमेन्ट कम्पनी बहराइन मे जतय ओ इङ्लीस प्रिमियर लिग, स्पेनिस-ला-लिग के फर ...
भिभ रिचर्ड्स
सर इसाक भिभियन एलेक्जेन्डर रिचर्ड्स, केजिएन, ओबिई वेस्ट इन्डिजक पूर्व क्रिकेटर छी। क्रिकेट जगतमे एकर दोसर नाम भिभियन या, भिभ आ किङ्ग भिभ क रूपमे अधिक लोकप्रिय नाम सँ जानल जाइत अछि, रिचर्ड्सके १०० सदस्यसभक विशेषज्ञ प्यानल बीसम शताब्दीक पाँच महान ख ...
भी नारायणस्वामी
भी नारायणस्वामी भारतीय राष्ट्रिय काङ्ग्रेस पार्टीएक राजनीतिज्ञ आ पुदुच्चेरीक दशम मुख्यमन्त्री छी । एहिसँ पूर्व ओ भारत सरकारक पन्द्रहम लोकसभाक मन्त्रीमंडलमे योजना एवं संसदीय कार्य राज्यमन्त्री सेहो रहि चुकल अछि ।
भीमनाथ झा
डॉ. भीमनाथ झा 1945- जन्म:कोइलख, मधुबनी, बिहार । प्रखर कवि, समालोचक, प्राध्यापक । ’विविधा’निबन्ध पुस्तक लेल सन् १९९२मे सहित्य अकादेमी पुरस्कारसँ सम्मानित । प्रकाशित कृति: त्रिधारा, वीणा, की फुरैए की नहि, नाम तँ थिक ओएह कविता संकलन, परिचायिका, सीता ...
भुवन चन्द
भुवन चन्द नेपालक चलचित्रक नायिका छी। ओ नेपाली चलचित्रक पहिल नायिका छी। २००६ साल असार १ गते काठमाडौंक धोबीचौरमे जन्मल चन्द १५ वर्षके उमरमे नेपाली चलचित्र पहिल नायिका बनल छल। चलचित्र आमामे नायिकाक भूमिका निम्हावैत समय उनकर उमर मात्र १५ वर्ष छल। ०२२ ...
भूपी शेरचन
नेपाल कमन्युस्ट पार्टीक जिला सचिव२०१२ ठेकेदारी२०१८ सँ नेपाल राजकीय प्रज्ञा-प्रतिष्ठानक सदस्य२०२६
भैरव अर्याल
उनकर जन्म वि.सं. १९९३ आश्विन ५ गते ललितपुरक कोपुण्डोलमे भेल अछि। उनकर माताक नाम खेमकुमारी अर्याल आ पिताक नाम होमनाथ अर्याल छी। नेपालीमे एम.ए., साहित्यरत्न आ संस्कृतमे मध्यमा करि कऽ अर्याल पत्रकारिता केलक । ओ दैनिक पत्रिका ‘हालखबर’ सँ पत्रकारिता स ...
भ्यालेन्तिना तेरेस्कोभा
भ्यालेन्तिना तेरेस्कोभा (रूसी: BaлeHTи́Ha Bлaди́MиpoBHa TepeшkóBa ; जन्म ६ मार्च १९३७, अन्तरिक्षमे गेल पहिल महिला छथि । ओ तत्कालिन सोभियत सङ्घक भोस्तोक-६क पाइलटक रूपमे १९६३ जुन १६ मे अन्तरिक्ष यात्रा केनए छल ।ओ अन्तरिक्षमे गेल पहिल नागरिक सेहो छ ...
मकबुल फिदा हुसैन
मकबुल फिदा हुसैन जन्म सितम्बर १७, १९१५, पन्ढरपुर, मृत्यु जून ०९, २०११, लन्डन, एम एफ हुसैन क नामसँ जानल जाए वला भारतीय चित्रकार छल। एक कलाकारक तौपर हुन्का सबसँ पहिल १९४०के दशकमे ख्याति मिलल। १९५२मे हुन्कर पहिल एकल प्रदर्शनी ज्युरिकमे भेल छल। एकर ब ...
मदन मोहन मालवीय
महामना मदन मोहन मालवीय उच्चारण काशी हिन्दू विश्वविद्यालयक प्रणेता छलाह सँगे ओ युगक आदर्श पुरुष सेहो छलाह । ओ भारतक पहिल आ एहन अन्तिम व्यक्ति छल जिनका महामना क सम्मानजनक उपाधिसँ विभूषित कएल गेछल । पत्रकारिता, आन्दोलक, समाज सुधारक, मातृभाषा तथा भा ...
मदर टेरेसा
मदर टेरेसा कऽ जन्म अग्नेसे गोङ्क्से बोजसियु नामसँ एक अल्बेनियाली परिवारमे उस्कुब, ओटोमन साम्राज्य मे भेल छल। हिनका रोमन क्याथोलिक चर्चद्वारा कलकत्ताक सन्त टेरेसा कऽ उपाधिसँ नवाजने छल। मदर टेरसा रोमन क्याथोलिक नन छल, जे सन् १९४८ मे स्वेच्छा सँ भार ...
मधुबाला
मधुबाला असल नाम मुमताज जहाँ देहलवी एक भारतीय चलचित्र अभिनेत्री छी जे की क्लासिक सिनेमामे दिखाई देनए छल। भारतीय हिन्दी चलचित्रक एक अभिनेत्री छल। उनकर अभिनयमे आदर्शवादी भारतीय महिला देखल गेल छल।
मधुरा नायक
मधुरा हेमन्त नायक एक भारतीय मोडल आर अभिनेत्री छी । ओ प्यारकी एक कहानी, इस प्यारको मै क्या नाम दु, हम ने ली है-सपथ आर तुम्हारी पाखी जेहन टेली चलचित्रसँ अपन व्यावसायिक करियरक सुरुवात करने अछि ।
मनमोहन सिंह
मनमोहन सिंह भारत गणराज्यक १३अम प्रधानमन्त्री छल । संगे ओ एक अर्थशास्त्री सेहो छल । लोकसभा चुनाव २००९मे मिलल जीतक बाद ओ जवाहरलाल नेहरूक बाद भारतक पहिल एहन प्रधानमन्त्री बनल, जेकर पाँच वर्षक कार्यकाल सफलता पूर्वक पूरा करिक बाद लगातार दोसर बेर प्रधा ...
मनोज जोशी
मनोज जोशी एक भारतीय अभिनेता अछि। ओ अपान करियर मराठी सिनेमासँ आराम्भ केने छल,साथे ओ अपन योग्यदान गुजराती एवम हिन्दी सिनेमा मे सेहो देलक। सन १९९८ सँ अबतक ओ ६०सँ अधिक फिल्म मे अभिनय केने छथि, जहिमे अधिक्तर हास्य अभिनय केने अछि।
मनोज मुन्ताशिर
मनोज शुक्ला जे मनोज मुन्ताशिर के नामसँ सेहो जानल जाइत अछि, एकटा भारतीय गीतकार, टेलिभिजन स्क्रिप्ट आओर पटकथा लेखक छी जिनकर जन्म उत्तर प्रदेश के अमेठी मे भेछल ।
मनोरमा
मनोरमा हिन्दी चलचित्रक एक लोकप्रिय अभिनेत्री छल । ओ बहुत चलचित्रसभमे खलनायिका आर हास्य चरित्रक साकार करने छ्ल । हुनकर किछ प्रशिद्ध चलचित्रसभमे सीता और गीता, एक फूल दो माली, दो कलिया, कारवा आदि छल । हुनकर अन्तिम चलचित्र दीपा मेहताक वाटर छल, जेहिमे ...
मनोरमा जाफा
मनोरमा जाफा बाल साहित्यक एक भारतीय लेखिका छी, जे १०० सँ अधिक पुस्तकसब आ ६०० अन्य प्रकाशनसब जेना कहानिसभ, लेखसभ आ शोध पत्रक लेखन केनए अछि। हुनका साहित्यक क्षेत्रमे हुनकर सेवासभक लेल, भारतक चारिम सर्वोच्च नागरिक सम्मान, पद्म श्री सँ सम्मानित सन् २० ...
मन्दाकिनी (अभिनेत्री)
मन्दाकिनी क जन्म जुलाई ३०, १९६९मे एक अंग्रेज-भारतीय परिवारमे यासमीन जोसफ क नाम सँ भेछल । हिनकर पिता जोसफ एकटा ब्रिटिश आर माता मुस्लिम छी । मन्दाकिनी एकटा भूतपूर्व बलिउड अभिनेत्री छी जे १९८५ में प्रकाशित राम तेरी गंगा मैली फ़िल्ममें अपन श्रेष्ठ भू ...
ममता बनर्जी
ममता बनर्जी भारतीय राज्य पश्चिम बङ्गालक वर्तमान मुख्यमन्त्री आ राजनैतिक दल तृणमूल काङ्ग्रेसक प्रमुख छी। हुन्कर अनुयायीसभ हुन्का दीदी क नामसँ सम्बोधित करैत अछि।
मलाला युसुफजई
मलाला युसुफजई पश्तो: ملاله یوسفزۍ जन्म: १२ जुलाई १९९७ बच्चासभक अधिकार सुनिश्चित करवाक लेल प्रयत्नशील कार्यकर्ताक रुपमे जानल जाएत अछि । ओ पाकिस्तानक खैबर-पख्तुनख्वा प्रान्तक स्वात जिलामे स्थित मिङ्गोरा शहरक एक छात्रा छी । १३ सालक उमरमे ओ तहरिक-ए-त ...
मलौमा
मलौमा टकसाएल Meidah अरबी: المعلومة منت الميداح सेहो, बस Maalouma वा Malouma उच्चारण: / m ɑː l oʊ m ɑː /; जन्म अक्टोबर १, १९६०) मौरीटनियन गायिका, गीतकार आ राजनीतिज्ञ छथि। खडामे दक्षिण-पश्चिम देशको द्वारा मातापितामे परम्परागत संगीत, ओ पहिल प्रदर्श ...


text:
जिनका अंग्रेजी भाषा पर नीक पकड़ छनि. कोनो बिजनेस अखबार, वेबसाइट आ चैनल मे काज करि चुकल लोक के प्राथमिकता देल जाएत.
काज वेबसाइट पर बिजनेस न्यूज
के लिखय आ अपडेट करय के अछि.
दफ्तर नोएडा सेक्टर 62 मे फोर्टिस अस्पताल के पास अछि आओर नोएडा सिटी सेंटर मेट्रो स्टेशन सं लाबय- ल जाए के सुविधा देल जाएत.
दफ्तर के टाइमिंग सेहो नीक अछि 9 बजे सुबह सं सांझ के सात बजे तक. मास मे दू हफ्ता पांचे दिन काज करय पड़त.
अगर अहां एहिठाम काज करय चाहय छी तं अपन रिज्यूमे- deepti@acdplacements.com पर भेज दिअ.
ईमेल में अखन अहां के जतेक वेतन मिलैत अछि ओकर जिक्र जरूर करि देब.
एहि बारे मे कोनो विशेष जानकारी चाही तं अहां Deepti सं ऑफिस ऑवर में एहि फोन पर संपर्क करि सकय छी-
+91-88-00-9824-44


text:
ओअ्मान /अासिन ११ ओमानमे क्षेत्रीय राजदुत सम्मेलन समपन्न भेल हए । राजधानी मस्कट स्थित ग्रैण्ड हाेटेल मे काल्हु आयोजित खाडि मुलुक , केन्द्र एसिया, पश्चिम एसिया अा अफ्रिका क्षेत्रके नेपाली राजदूतसब के क्षेत्रीय सम्मेलन प्रधानमन्त्री
शेरबहादुर देउवा के उपस्थितिमे समपन्न भेल हए । अाेमान भ्रमण के दुसरका दिन काल्हु प्रधानमन्त्री देउवा नेपाली आप्रवासी कामदार सब के हकहित अा संरक्षणके लेल काम करेला राजदूतलाेग के निर्देशन देले छत । सम्मेलन मे बाेलइत प्रम देउवा खाडि देश अाेमान सहित अन्य देशमे कार्यरत नेपाली कामदारलाेग के समस्या समाधानके लेल निर्देशन देइत एइ प्रति सरकार गम्भीर रहल विचार व्यक्त कएले रहलन । एइ अवसर पर बाेलइत श्रम अा रोजगार मन्त्री फरमुल्लाह मन्सुर श्रम स्वीकृति लगायत के काम सब दूतावास से हि करेला राजदूतलाेग निर्देशन दिले रहलन । सम्मेलनमे बाँकी देशके साथ श्रम सम्झौता करेके लेल , नेपालके पर्यटन अा विदेशी लगानी बढाबे के अाेर राजदूतसब द्वारा निर्वाह कएल जाएबाला भूमिका के विषयमे विचार विमर्श भेल स्राेत जनाएले हए । सम्मेलनके अवसर पर ओमानके लेल नेपाली राजदूत शर्मिला पराजुली ढकाल, साउदी अरबके लेल नेपाली राजदूत डा महेन्द्र सिंह, साउदी अरब के जेद्धाके लेल नेपाली कार्यवाहक महावाणिज्यदूत रेवती पौडेल, कतारके लेल नेपाली राजदूत रमेश कोइराला, इजरायलके लेल नेपाली राजदूत निरन्जन थापा, दक्षिण अफ्रिकाके लेल नेपाली राजदूत अमृतबहादुर राई, कुवेतके लेल नेपाली राजदूत यज्ञबहादुर हमाल, बहराईनके लेल नेपाली राजदूत पदम सुन्दास, ईजिप्टके लेल नेपाली राजदूत झबिन्द्रप्रसाद अर्याल, दुबईके लेल नेपाली कार्यवाहक राजदूत नेत्रबहादुर टण्डन सहित भिअाइपिलाेग के सहभागीता रहल रहे । साथे अाेमान मे क्रियाशिल विभिन्न संघ संस्था के प्रतिनिधि लाेग के उपस्थिति रहल रहे । सभि राजदूतलाेग अपन अपन देश के अवस्था अा चुनौती के बारेमे प्रधानमन्त्री देउवा के जानकारी करएले रहलन । एहि बिच अाेमान नेपाली एकता समाज प्रधानमन्त्री देउवा समक्ष ८ बुँदे ज्ञापनपत्र बुझएले हए । ज्ञापनपत्रमे घरेलु महिला कामदार लाेग के राेकलगेल श्रम स्वीकृति फेर से चालू करेके , महिला कामदार सब के सरकारके मातहतमे हि विदेश भेजेके लेल व्यवस्था करेके ,प्रवास मे रहल नेपाली सब नेपाल मे हाेएबाला हर किसिम के चुनाव मे समबन्धित देश से हि मताधिकार अा प्रतिनिधित्व के सुनिश्चितता करेला ,फ्रि भिसा अा फ्रि टिकट के नीति के अभिलम्ब कार्यान्वयन करेला ,नेपाल अाेमान सरकार बिच श्रम समझाैंता करे के चर्चा हाेरहल समय मे कमदार सब के निर्धारण कएल जाएबाला तलब अा मूल्य वृद्धि संघे तलब के वृद्धि के भि धयान देबे के सहित ८ बुदेँ ज्ञापनपत्र बुझावइत ध्यानाकर्षण करावल गेल नेपाली एकता समाज अाेमान के अध्यक्ष छबिलाला बस्नेतले जानकारी करएले छत । स्मरणीय हए कि भ्रमण टाेलिमे प्रधानमन्त्री शेर बहादुर देउबा के साथ परराष्ट्र मन्त्री कृष्णबहादुर महरा, श्रम अा रोजगार मन्त्री फरमुल्लाह मन्सुर, महिला बालबालिका अा सामाज कल्याणमन्त्री आशा कोइराला, प्रधानमन्त्रीके परराष्ट्र मामिला सल्लाहकार डा. दिनेश भट्टराई, परराष्ट्र सचिव शंकरदास वैरागी सहित विशिष्ट लाेग चार दिवसिय अाैपचारिक भ्रमण के लेल अभि अाेमान मे रहल हए ।
ओमानमे क्षेत्रीय राजदूत सम्मेलन समपन्न,एकता समाज बुझएले हए ८ बुँदे ज्ञापनपत्र ।
ओअ्मान /अासिन ११ ओमानमे क्षेत्रीय राजदुत सम्मेलन समपन्न भेल हए । राजधानी मस्कट स्थित ग्रैण्ड हाेटेल मे काल्हु आयोजित खाडि मुलुक , केन्द्र एसिया, पश्चिम एसिया अा अफ्रिका क्षेत्रके नेपाली राजदूतसब के क्षेत्रीय सम्मेलन प्रधानमन्त्री


text:
फ्लोरेन्स
फ्लोरेन्स (इटालियन: Firenze [fiˈrɛntse] ( सुनी), alternate obsolete form: Fiorenza; Latin: Florentia) इटालीक एक ऐतिहासिक शहर छी। ई टस्कानीक इटालियन क्षेत्र तथा फ्लोरेन्स प्रान्तक राजधानी शहर छी। ई टस्कानीक सबसँ बहुत जनघनत्व भेल शहर छी, यहाँ लगभग ३७०,००० जति वासिन्दासभ रहल अछि ।[२] इटालीक पुनर्जागरण एहि शहरसँ शुरु भेल अछि। ई शहर विश्व कलाकृतिक सर्वाधिक समृद्ध केन्द्र छी। ई शहर माइकल एन्जेलो, लियोनार्दो दा भिन्ची, वेटिसिल्ली, राइफल, गियोटो, सेलिनी आदि चर्चित चित्रकारक कर्मभूमिका रूपमे प्रसिद्ध अछि। १३ सँ १६ अम शताब्दीतकक गोथिक शैली तथा नवजागरण कालक वैरक शैलीमे निर्मित भवनसभ विशेष रूपसँ पर्यटकसभके आकर्षित स्थल अछि। एहि शहरमे विश्व प्रसिद्ध झुकल धरहरा अछि। ११७४ सँ १३५० बीच सफेद मार्बलसँ बनाएल चर्चक साथ घण्टाघर सेहो निर्माण कएल गेल अछि, जे १४ अम शताब्दीमे निर्माण कएल गेल छल ।
सन्दर्भ सामग्रीसभ[सम्पादन करी]
- ↑ 'City' population (i.e., that of the comune or municipality) from demographic balance: January–April 2009, ISTAT. सङ्ग्रहित १० अगस्त २०११ वेब्याक मेसिनमे ।
- ↑ Bilancio demografico anno 20010, dati ISTAT
बाह्य जडीसभ[सम्पादन करी]


text:
नव दिल्ली. विगत दस बरखक भाँति एहि बेर पुनः डॉ राजेन्द्र प्रसाद पार्क, पश्चिमी विनोद नगर, दिल्ली स्थित संस्था "विद्यापति मैथिल युवा मंच" बसंत पंचमीक पावन अवसर पर 15 फरवरी 2013 कए सरस्वती पूजनोत्सवक सफलतापूर्वक आयोजन केलक अछि. एहि सुअवसर पर माँ सरस्वतीक सविधि पूजा-अर्चनाक संगहि नेना सभके प्रोत्साहन हेतु कक्षा छ: स' ल' क' नवम धरिक छात्र/छात्राक बीच अनेकानेक गतिविधि जेना कि-प्रश्नोत्तरी, चित्रकला, गायन आ नृत्य प्रतियोगिताक (30 गोट छात्र/छात्रा पुरस्कृत) पश्चात सांस्कृतिक कार्यक्रमक आयोजन सेहो कैल गेल. एहि विशेष अवसरपर संस्थाक विगत बरखक क्रियाकलाप आ लेखक लोकनिक रचनाक एकटा अनुपम संग्रह "स्मारिका" सेहो प्रकाशित कैल गेल. पूजा स्थल पर स्थानीय मैथिल आ अमैथिल दुनू समाजक योगदान निश्चितरूपे एहि सफल आयोजनक रूप मे देखबा मे आयल. सामाजिक, राजनितिक, विभिन्न संस्था आ शिक्षाविद लोकनिक उपस्थिति विशेष आकर्षक रहल जाहि में आम आदमी पार्टी समूह केर संग मनीष सिसौदिया, बीजेपी केर पूनम झा आज़ाद, चार्टर्ड एकाउंटेंट इंस्टिट्यूटक चेयरमैन दुर्गादास अग्रवाल, ब्रिटिश लिंगुआक प्रबंध निदेशक डॉ बीरबल झा आदिक संगे मीडियाकर्मी (सौभाग्य मिथिला, दैनिक जागरण, ईटीवी समूह, मिथिमीडिया आ अन्य) लोकनिक सहयोग वृहत रूप मे देखबा मे आयल. संस्था द्वारा संचालित चेरिटेबल अस्पताल "वी एम वाई एम डिस्पेन्सरी" द्वारा निःशुल्क चिकित्सा परामर्श कैम्प आ संगहि रंग-बिरंगक पत्रिका/कैसेट/मिथिला पेन्टिंग/मुफ्त नेत्र चिकित्सा शिविर आदिक स्टाल आ श्रद्धालु लोकनिक उपस्थितिसँ पूजा पंडाल शोभायमान भेल. संध्या आरतीक पश्चात सांस्कृतिक कार्यक्रम केर आयोजन मे कलाकार-रमेश मल्लिक (संगीत ग्रुप), संजय झा, संजय कुमार झा, पूजा झा, रश्मी रानी आदि जतय अपन सुमधुर स्वर स' संगीत केर माहौल बनौलाह ओतहि उदघोषक मनीष झा 'बौआभाइ' दर्शकक भरपूर आनंद दैत थोपड़ी बटोरय मे बेस सफल रहलाह. प्रातःकालीन पूजा-आरती, हवन आ तकरा बाद प्रतिमाक जल प्रवाह हेतु सभ कार्यकर्ता यमुना जी मे मूर्ति विसर्जित केलनि.
संस्थाक सक्रिय कार्यकर्ता-एस एन मिश्रा, पं नारायण जी झा, पं हृदय नारायण झा, तपन झा, अमरेन्द्र झा, सीताराम वार्ष्णेय, बृजमोहन मिश्रा, केदारनाथ झा, पशुपतिनाथ झा, आनंद झा, मनिन्द्र झा, संजय झा, प्रफुल झा, मनीष झा, रणधीर झा, दिलीप झा, राघब चौधरी, संतोष चौधरी, विजय झा, सुमन सिंह, उमेश देव, विकास झा, रजनीश झा, पुरुषोत्तम ठाकुर, सुरजीत सिंह, संतोष झा, अमोल झा आदि केर महीनो केर मेहनत आ बुद्धि दात्री माँ सरस्वतीक असीम कृपा स' ई महोत्सव सविधि संपन्न आ सफल भेल. (Report: मिथिमीडिया ब्यूरो)
संस्थाक सक्रिय कार्यकर्ता-एस एन मिश्रा, पं नारायण जी झा, पं हृदय नारायण झा, तपन झा, अमरेन्द्र झा, सीताराम वार्ष्णेय, बृजमोहन मिश्रा, केदारनाथ झा, पशुपतिनाथ झा, आनंद झा, मनिन्द्र झा, संजय झा, प्रफुल झा, मनीष झा, रणधीर झा, दिलीप झा, राघब चौधरी, संतोष चौधरी, विजय झा, सुमन सिंह, उमेश देव, विकास झा, रजनीश झा, पुरुषोत्तम ठाकुर, सुरजीत सिंह, संतोष झा, अमोल झा आदि केर महीनो केर मेहनत आ बुद्धि दात्री माँ सरस्वतीक असीम कृपा स' ई महोत्सव सविधि संपन्न आ सफल भेल. (Report: मिथिमीडिया ब्यूरो)


text:
कथा ::
|| पन्द्रह अगस्त सन्तानबे : तारानन्द वियोगी ||
-तों हमरा बहुत तंग करै छह हीरा! देखहक जे आइ फेर लेट भ’ गेलै। एना काज चलतह? तहन तँ लगाए दहक धीया-पुताक मुँह मे जाबी-हीरा महतो अपने केँ अपना कहलनि।
-हम करिऐ तँ की करिऐ? मोने सक्क मे नइं रहैए। सब कहैए जे बेकार के चिन्ता मे पड़ल छह, लेकिन हमरा कहाँ लगैए जे बेकार के चिन्ता छिऐ-हीरा महतो सोचलनि।
चारू कात रौद पसरि गेल रहै। महिसबार सभ महीस चरा क’ घुरि आएल रहए। हराठ गेनिहार सभक प्रायः अन्तिम दल बाध दिस प्रस्थान करै छल। कोढ़ियाठे हरबाह सभ आब बचल होअए तँ होअए। ऐती जैती तीन टा मैक्सी एखन धरि चैक पर सँ विदा भ’ चुकल रहै। भोरुका बेर मे चैक पर चाह पिनहार लोक सभ आबि क’ घुरि गेल रहै। मास्टर लोकनि साइकिल पर सवार अपन-अपन स्कूल लेल विदा होअए लागल रहथि। चैक मेन्टेन केनिहार गामक बेरोजगार जुबक लोकनि अपन-अपन स्थान ग्रहण क’ नेने रहथि।
हीरा महतो केँ आइ फेर देरी भ’ गेल रहनि।
उत्साहहीन आ लयहीन पैरेँ चलैत हीरा महतो अपन दोकान लग पहुँलाह। तीन-चारि गोटे मचान पर बैसल रहथि। सहरसा दिस जाइबला अनगौआं मोसाफिर लोकनि छलाह।
हीरा महतो कठघरा खोललनि। सर-समान बहार कएलनि। पानि भरि क’ अनलनि, बरतन-बासन धोलथि-पोछलथि आ स्टोव जरा क’ पानि चढ़ा देलखिन। औंटल दूध जे संग अनने छला तकरा दुधौंटा मे ध’ देलखिन। ई सभ काज मुदा बड़ा असथिर-असथिर भेल। लागै छल जेना हीरा भीतरे-भीतर कोनो भारी गुनधुन मे पड़ल खौंत सहि रहल होथि आ ई सभटा काज जेना अपने, सहज गति मे मशीनी ढंग सँ पूरा भ’ गेल हो।
-सएह, ई हालति भ’ गेलै समाजक? बसुदेवा हमरा एहन बात कहि देलक? बसुदेवा कहलक? हें...-हीरा महतो अपने केँ अपना कहलनि आ एक बेर उदास हँसी हँसलाह।
पहिल खेपक चाह तैयार भ’ गेल छलै। मोसाफिर सभ जे बैसल छलाह से लोकनि चाह मँगलनि। हीरा हुनका सभ केँ चाह देलखिन आ एक गिलास मे निकालि क’ अपनहुँ पीब’ लगलाह।
-की हीरा? खुलि गेलौ दोकान?-हीरा देखलनि पं. भोलानाथ मिसर छलाह। पुरान गांधीवादी। हीरा सँ हुनका खूब अपेक्षितारए छलै, आ ओ एहि दोकानक नियमित गँहिकी छलाह।
-हँ कका, अबियौ। बैसियौ। -हीरा बजलाह आ पण्डिज जी लेल चाह बहार करए लगलाह।
पण्डित जी मचानक एक कोन पर बैसि गेलाह। ओ प्रायः जलाश्रय दिस सँ घुरल छलाह। हुनका धोतीक निचला भाग मे मारिते रास चिड़चिड़ी लागल रहनि।
पण्डित जी केँ पाबि हीरा कने उत्साहित भ’ गेल छलाह। ओ अप्पन लोक-सन लागैत रहलखिन हें। ई बात भिन्न जे हीरा जहिया कहियो कोनो मुद्दा पर सीधा संघर्ष मे फानलाह अछि, सभ दिन पण्डित जी केँ अपना संग अएबाक अनुरोध केलखिन, मुदा ताहि सँ कहियो पण्डित जी सीधा संघर्ष मे नइं उतरलाह। निष्कर्ष पर पहुँचलाह जे सीधा संघर्षे टा एक मात्रा रस्ता नइं छिऐक, पण्डित जीक जे बाट छनि सेहो अपना जगह पर ठीक छनि।
हीराक नजरि पण्डित जीक धोती मे लागल चिड़चिड़ी पर पड़ल। ओ मुस्कियाइत बजलाह-सएह, एकरा देखियौ कका, चिड़चिड़ी सनक नाचीज वस्तु! की औकाति छै? लेकिन मनुक्ख सन बलशाली आदमी जँ एकरा धलक तँ तकरो नइं छोड़लक। भरि जानें बकुटि लेलक। की?
पण्डित जी हँस’ लगलाह। कहलखिन-गांधी जी देशवासी केँ सभ सँ पैघ बात इएह ने कहलखिन हौ! ओ कहलखिन जे जे जतहि छह, निर्भय बनह। बड़ पैघ बात ई भेलै की ने? देखहक हीरा, शोषक कतबो बलशाली होअए, लोक जँ ओकरा सँ डेराएब छोड़ि दिअए, तँ प्रश्ने नइं छै जे ओ जीतत। भगवान जे ई दुनिया बनेलखिन, तँ सभ केँ उचित-उचित हथियार देलखिन, जे अपन-अपन रक्षा करह। से सब केँ छै। मुदा, लोक भयभीत अछि, तँ अपने हथियार ओकरा अपने नइं देखार पड़ै छै! की?
-हँ कका, ठीके।-हीरा बजलाह-आब ई बात दोसर जे हथियार भगवान देलखिन आ कि लोक केँ अपने सँ तकर विकास करबाक छै!
पण्डित जी मुस्किएलाह-हँ, हमरा-तोरा विचार मे एतबा तँ अन्तर रहले ताकए।
हीराक दोकानक बामाकात गोलम्बर छै। पाखरिक विशाल गाछक चैबगली जवाहरलालक रोजगार योजनाक अन्तर्गत गोल चबूतरा बना देल गेलैए। चारि बरख बनना भेलैए। एहि बीच मे, एक खेप तँ निर्माण भेल, आ दू-दू खेप मरम्मती भ’ चुकल अछि। ओ चबूतरा ताड़ीबाज, दारूबाज, गँजेरी, जुआरी सभक अतिरिक्त गामक बेरोजगार जुबक सभक आश्रय स्थल सेहो थिक।
ओहि गोलम्बर पर एखनहुँ गोट दसेक नौजबान सभक मजलिस लागल रहै। ताहि मजलिस मे एकाएक बड़ जोर हल्ला भेलै। हल्ला सूनि पण्डित जी उठि क’ ठाढ़ भेलाह आ पाँच डेग आगाँ बढ़ि देख’ लगलाह जे की बात अछि! कोनो बात नइं रहै। नौजबान सभ गाँजा पीबि रहल छल, निशांक आवेग मे थोड़े हँसी-मजाक भेल रहै। पण्डित जी आगाँ बढ़ि क’ नौजबान सभ केँ देखलनि तँ ओहो सभ पण्डित जी केँ देखि लेलक। नौजबान सभ पण्डित जी केँ देखलक तँ पूरा शक्ति लगा क’ मन्त्रा उचारलक-
पण्डित जी चुपचाप घुरि अएलाह। चिलम-पार्टीक नौजबान सभ पुबारि टोलक छल आ पण्डित जीक घर पछबारि टोल पड़ैत छलनि, कहब आवश्यक नइं।
पण्डित जी चुपचाप घुरि अएलाह। हीरा सभ टा बात सुनिए रहल छलाह। हुनका लेल ई कोनो नब बात नइं रहनि। चैकक इएह संस्कृति छलै, इएह सभ्यता। हीरा अनेक बेर एकर विश्लेषणो कएने रहथि आ निर्णय कएने रहथि जे वस्तुतः चैक सम्पूर्ण गामक सभ्यताक एक अइना मात्रा छल। ओ एकाध बेर एहि प्रकारक नौजबान सभ सँ भिड़न्तो कएने रहथि। मुदा, हीराक हथियार बहुत पुरान छल। दुनाली बन्दूक सँ ए. के. 47 केँ मातु नइं देल जा सकैत छल। हीरा ओकरा सभ केँ कहने रहथिन-की यौ विद्यार्थी सब! इएह होइ? एखन जीवन निर्माणक समय अछि? माइ-बाप आस लगेने बैसल छथि। भारत माता कते सेहन्ता सँ अहाँ सब केँ देखि रहल छथि। इएह होइ?
हीरा अन्दाज कएने रहथि जे एतबा कहलाक बाद नौजबान सभ तर्क करत। चिलम पिबाक पक्ष मे अपन विचार देत। कहत जे ई नेता सब आ ई लोकतंत्रा नौजबान पीढ़ी केँ श्मशान-घाट पहुँचा देलकै-आब जीवन निर्माणक कोन सवाल? हीरा सोचने छलाह जे जुबक सभ एतबा बात कहत तँ हमहूँअपन बात कहबै जे रे भाइ, निराश भेने तँ काज नइं चलतहु। अन्हरिया जँ बड़ जड़िआएल छै तँ इजोतक ओरियान करी, तखन ने मर्द? हीरा अन्दाज कएने रहथि जे अन्ततः एहि जुबक सभ केँ जीवन दिस आ निर्माण दिस आकृष्ट कइए लेबनि!
मुदा, हीरा केँ खूब नीक जकाँ मोन छै। ओ नौजबान सभ कोनो तर्क, कोनो विचार नइं रखने रहए। ओ सभ गप-सपक भाषा गद्य मे कोनो उच्चारणे नइं कएने रहए, ओ सभ जबाब देने रहए कोरस-मय संगीतबद्ध पद्य मे-
पण्डित जी चुपचाप घुरि अएलाह आ मचान पर बैसि रहलाह।
गँहिकी सभ पाइ द’ द’ क’ ससरि गेल रहए। सहरसा दिस जेबा लेल एकटा गाड़ी आबि गेल रहै। पाँच-छह गोटे जल्दी सँ चाह मांगलकै। ओकरो सभ केँ इएह गाड़ी पकड़बाक रहै। हीरा बिनु एक शब्द बजने गँहिकी सभ केँ चाह पियौलक आ पाइ लेलक। दोकान तखन खाली भ’ गेलै।
पण्डित जी पुछलखिन-हीरा, आइ-काल्हि तोरा बड़ उदासीन देखै छियह...
हीरा गिलास साफ करैत रहथि। बजलाह-हँ कका, हे इएह, बारहो बरनक अइंठ धोइ छी, अहिना धोइत रहब। एना मे के उदासीन नइं हैत?
पण्डित जी केँ ओ समुच्चा प्रसंग मोन पड़ि गेलनि। तीन दिन पहिनेक ओ प्रसंग। ओही दिन साँझ मे हीरा हुनका सुनौने रहथिन। हीरा ओहि दिन बहुत दुखी रहथि। हीराक मुँहेठ पर दुखक गहनता देखि क’ ओहि दिन पण्डित जी हिसाब कर’ लागल रहथि जे देसक आजादी दिन गांधी जीक मुँहेठ पर प्रायः एहने पीड़ा रहल हेतनि। ओ हीरा केँ सम्हारबाक बहुत कोसिस कएने रहथि। हनुमान केँ जेना जामवन्त आत्मनिरीक्षण करबौने रहथिन, प्रायः सएह चेष्टा ओहि दिन पण्डित जी कएने रहथि। मुदा सभ व्यर्थ गेल जेना। हीरा आइयो दुखी छथि आ उदासीन छथि।
-कका, ओ खिस्सा अहाँ केँ मोन अछि? सन सतहत्तरि मे जे हमर दोकान जरौने रहए! अहाँ तँ ओहि समय मे गाम मे नइं रहैत रही। ओही साल हम लखनउ सँ घूरल रही। लखनउ युनिवर्सिटी मे सुनल-देखल बात सब अतमा मे हिलकोर लैत रहए। देखनहि रहिऐ जे इमरजेन्सी मे जनता केँ कते सताएल गेल रहै। भारत माता केँ कोना निखत्तर पहुँचाए देने रहै। हमर बाप ओही साल मुइल छलाह। माइ कहलक जे गामे आबि क’ दोकान-दौरी करह। अइ गाम केँ ताधरि हम चिन्हैत नइं रहिऐ कका! ओहि साल एलेक्सन जे भेल रहै, के ठाढ़ भेल रहथि अइ ठाँ सँ?
-हँ, नन्दकिशोर पाठक ठाढ़ भेल रहथि।-पण्डित जी कहलखिन।
-आ, से नन्दकिशोर पाठक ने हगबा जोग ने मुतबा जोग।
-हँ, ठीक कहलिऐ कका! आ ओएह अइ ठाँ सँ जीतल रहै। किऐ यौ बाबू, तँ ब्राह्मण छी। वाह रे जाति। समुच्चा ब्राह्मण समाज काँग्रेस दिस। आ पचपनिया जे रहै से तँ बुझियौ जे ब्राह्मणक पैर तरक खढ़ रहै। सबटा भोंट छापि लेलकै।
-तहिया बुझितो नइं रहै लोक आ हिम्मतो नइं रहै।-पण्डित जी कहलखिन।
-से बात असली नइं रहै कका। असली बात रहै जे लोक भिखमंगा रहै। उचित मजदूरी भेटै नइं तँ पेट नइं भरै। तखन तँ ब्राह्मणम् शरणम्। दिल्ली-पंजाब जहिया सँ लोक देखलक, तहिया सँ मुँह मे बोल होअए लगलै, माथमे दिमाग... हँ तँ से खैर! हमर मोन नइं मानलक। हम लखनउ यूनिवर्सिटीक हालति देखने छी कका! जान दै ले लोक तैयार रहए। उचित बात लोक तते चिकरि क’ बाजए जे अपकारी सब कोन दाबि दै। सब मामिला मे देस चलि आबैक। ई बात जे हैत से देसक हित मे की नइं? देशक कल्याण लेल जे उचित थिक, सएह टा एहि राज्य मे, कि एहि जिला मे होना चाही। आ से बुझबै? द्वारिका मिसर मुख्यमंत्री नइं बनथि, तकर चेष्टा लेल जँ पचीस-पचास क्रान्तिकारी जुबक केँ गोली खाए पड़नि तँ तकरा लेल तैयार लोक भेटै छल। कैक टा केँ तँ हम पुलिसक गोली सँ मरैत देखलिऐ यूनिवर्सिटी गेट पर। हम तँ चाह-दोकानक नोकर रही, हमर की औकाति? लेकिन कका, पाँच-छह टा शहीद सभक जुलूस मे हम घाट तक गेल छी। छिनरी भाइ मलिकबा, तै लए हमरा आठ चैरिक मारि मारए...
हीरा महतो कने थम्हलाह, आ तुरंते पहुँचल दू टा गँहिकी लेल चाहक पानि चढ़ा देलनि। स्टोभ पर दूध चढ़ल रहै, तकरा उतारि देलनि।
हीराक गप्पक आवेग उतर’ लागल छल, मुदा विधिवत समापन करब हुनका जरूरी बुझना गेलनि। ओ बजलाह-सएह कहलहुँ कका, ताहू दिन मे अइ गाँमे हम ठाढ़ भ’ गेल रहिऐ। ब्राह्मण लोकनि तँ हमर बात नइं सुनलनि, लेकिन सौंसे गामक पचपनिया केँ हम होश मे आनि देलिऐ।-हीरा फेर चुप भेलाह।
-हँ, ठीके होश मे आनि देलहक-पण्डित जी बजलाह।
-हँ, अपना दिमाग सँ आदमी सोचए लागए, सएह ने होश भेलै।-हीरा केँ लगलनि जे पण्डित जी केँ भाव पकड़ै मे किछु दिक्कति भ’ रहलनि अछि, ओ स्पष्ट कएलनि।
ससपेन मे चीनी आ चाह पत्ती खसबैत हीरा फेर बजलाह-आ तै गाम मे आइ हम भगौआ-पड़ौआ भ’ गेलहुँ। ओ लुच्चा बसुदेबा कहलक जे लबर-लबर नइं करह, बारहो बरनक अइंठ धोइत जीवन गेलह हें, अहिना अपन चुपचाप करैत रहह। इएह होअए कका, इएह होअए?
हीरा महतो चुप भ’ गेलाह। मुदा, हुनक मुँहेंठ एकदम विकृत आ ललौन रहनि। बड़का बिहाड़ि-पानि भीतर चलि रहल छलनि, जकर झाँट बाहर मुखाकृति पर साफ खसैत देखार पड़ैत छल। ओ एकदम अशान्त छला। हुनक मौन एकदम भ्रामक मौन छलनि। ओ भीतर सँ एकदम मुखर छलाह। बाहर जँ मौन आबि क’ व्याप्त भ’ गेल छल तँ से एही टा कारण कि ओ गहन निस्संगताक पीड़ा सँ दुखी रहथि।
-बाजब तँ, मुदा सुनत के? आ जँ क्यो सुनबे नइं करत तँ बाजब कथी लए-भीतरे-भीतर मुदा जड़ैत-धधकैत रहब, खौलैत-खदकैत रहब-एहि पीड़ाक अनुभव कहियो अहाँ केँ अछि?
हीरा जाहि प्रश्न सँ अपन बात समाप्त कएने रहए, तकर कोनो जवाब बूढ़ आ रिटायर्ड गांधीवादी, हाइस्कूलक मास्टर पण्डित भोलानाथ मिसर लग नइं रहनि। एहि प्रश्नक उत्तर एहि गाम मे, एहि परोपट्टा मे, एहि राज्य आ एहि देश मे ककरो लग नइं रहै...
पण्डित जी चुपचाप मूड़ी निहुरा लेलनि आ प्रकृतिस्थ हेबाक चेष्टा कर’ लगलाह। हीरा हुनको उद्विग्न क’ देने रहनि। ओ बजलाह-चलै छियह हीरा, आब! फेर सँझुकी पहर भेंट हेतै।
-बड़ बेस।-हीरा उत्तर देलकनि।
ता, दुसधटोली के आठ-दस टा जुबक सभ दोकान पर पहुँचलै। सभ क्यो बेरा-बेरी कहलकै-गोड़ लागै छियह हीरा कका!-हीरा सभक अभिवादन स्वीकार कएलनि।
ओकरा सभक मेठ रहै पितम्बर पासवान। ओ कहलकै जे जुबक सभ दिल्ली दिस चलै गेल अछि। की करतै? गाँमे कोनो काज-रोजगार नइं छै। बी. डी. ओ. जा धरि जेल नइं गेल रहै, ता धरि कोनो-ने-कोनो स्कीम चलैत रहै। मजूरी भेटि जाइक। मुदा, बी. डी. ओ. जेलो नइं जइतए तँ सेहो तँ नइं उचित। साला तिन-तिन हजार लोकक बुढ़बा पेंशन असगरे खा जाइ? जखन बड़का-बड़का नेता जेल जा सकै छथि तखन तँ बी. डी. ओ.केँ जेबाके चाही...
एकरा सभक दिल्ली गेनाइ हीरा केँ नीक नइं लगलै। ओ बजलाह-मियांक दौड़ मस्जिदे तक सब दिन रहतै पितम्बर?
पितम्बर बाजल-उपाय की कका?
-दिल्ली-पंजाब तँ पूँजी छिऐ ने हौ? ओएह जे कहबहक जे हमरा सभक जीवन छी, से त नइं ने छिऐ? ओतए सँ कमा क’ आनलह तँ आब अपन मातृभूमि केँ रोशन करह। जेना देखहक तूँ जे दस टा जुबक छह, दसो मिलि क’ सौंसे फटोरिया बाध मनहुंडा पर ल’ लैह। दसो मिलि क’ ओतहि डेरा खसबह आ सौंसे बाधक सामूहिक खेती करह। बोरिंग दहक। टैक्टर लगाबह। जेना ओतए खटै छह, तेना एतए खटह। दिल्ली-पंजाब फीका भ’ जेतौ पितम्बर!
हीरा कहलखिन आ प्रेरित-सम्मोहित करै लेल जेना थोड़े काल धरि पितम्बरक आँखि मे आँखि मिला क’ तकैत रहलाह।
-चाह दहक हीरा कका, आठ-दस गो।-पितम्बर बात बदलि देलक।
हीरा मुदा रौ मे छलाह, ओ बजलाह-नब्बे के एलेक्सन तोरा मोन छौ, पितम्बर? कोना दस-दस दिन हम सब घुरि कए घर नइं आबी! कोनो टोल कोनो घर नइं छोड़ने रहिऐ! अवधारि नेने रहथि ब्राह्मण सब जे जादब केँ जीतए नइं देना छै। लेकिन देखलहक रहए, सबटा दछिनाहा पहलमान सब कोने दाबने रहि गेलै! एक्को टा बूथ कैप्चर क’ भेलै? आ, ओ जे गौरी झा हमरा पर बम फेंकने रहए पितम्बर, मननपुर चैक पर; मोन छौ ने, ओकरा पकड़ि क’ तूँ सब कते मारि मारने रहक!
पितम्बर सेहो आब अतीतक झलक पाबए लागल रहए। ओ बाजल-हँ कका, एह ओ तँ समैये जुलुम रहै!
-सभक जड़िमे छै मर्दानगी! अपन मातृभूमि पर जै शान सँ रहबहक, दिल्ली-पंजाब मे से शान चलतौ?-हीरा असली बात पर आबि गेलाह।
-अपन-अपन सोचै के बात छै!-पितम्बर फेर कनछी काटि गेल।
-ई बात किऐ कहलहक? हम की कोनो नजायज बात कहै छिअ’?-हीरा विचार-विनिमय के मूड मे छलाह।
पितम्बर एहि बेर सक्कत भ’ गेल। ओ बाजल-हीरा कका, एकटा बात पुछियह? खराबो लागतह?
-तूँ तँ गोली-बम खा क’ जिता देलहक जादब जी केँ। सरकारो बनि गेलह। लेकिन बाजह, दुसधटोली मे एकटा इन्दिरा आवास बिना घूस के दिआए भेलह? धनुकटोली मे ककरो एकटा बोरिंग भेटलै? तोरा टोल मे रोड बनलह? उचित बात जँ कहियो कहलहक तँ मेाजर देलकह जादब जी? नेता भेल के तँ असरफी दास आ बसुदेबा! तूँ ही ने कहैत रहह हीरा कका जे बसुदेबा पहिने मुंगेर लाइन मे पकेटमारी करैत रहए। आइ ओकर रुतबा देखहक। मुखमंत्री एतै तँ ककरा दरबज्जा पर सरबत पीतै? तोरा दरबज्जा पर? छह मुखमंत्री जोगर दरबज्जा? सेहो बसुदेबे केँ छै ने हौ? मर्दानगी के गप की कहै छहक हीरा कका! भगवान जखन पेट देलखिन हें तँ कहुना लोक ओकरा भरै के जोगाड़ मे लागत। अइ मे मर्दानगी के कोन बात छै?-एक्के दम मे पितम्बर बहुत रास बात कहि गेलै। मुदा, तुरन्त ओकरा लागलै जे कदाचित ओ किछु बेसिए रुक्ख भ’ गेल। ओ बाजल-माफ करिह’ हीरा कका! तूँ हमरा सबहक माथ के मुकुट छियह। लेकिन, उचित बात जँ बाजबहक तँ उचित बात सुनैयो ने पड़तह?
हीरा भकोभन्न चुप्पी मे बन्न भ’ गेलाह। खिस्सा फेर ओही ठाम आबि क’ ठमकि गेल रहए-ओही बसुदेबा लग मे।
जुबक सभ लए चाह बनि गेल रहै। ओ सभ चाह पिबिते रहए ता धरि मैक्सी स्टार्ट होअए लगलै। हबर-हबर सभ क्यो चाह खतम केलक। पितम्बर पैसा देलकै आ हीरा केँ पैर छूबि प्रणाम केलक। सभ जुबक बेरा-बेरी हीरा केँ प्रणाम केलक। पितम्बर कहलकै-चलै छियह हीरा कका, धीया-पुता केँ देखिहक।
हीरा महतो कननमुँह भ’ गेल छलाह। गाड़ी खुलि गेलै। पितम्बरक अन्तिम वाक्य जेना वायुमण्डलमे गूँजैत रहलैक-धीया-पुता केँ देखिहक। धीया-पुता केँ देखिहक।
-हें हें...-हीरा महतो मूड़ी डोलबैत एकान्ती हँसी हँसलाह आ अपने केँ अपना कहलखिन-इएह होइ छै। लोक बड़ा जतन सँ घर ठाढ़ करैए। मुदा, पाँच बरस दस बरस मे घर ढहि जाइ छै! ठीक बात छिऐ। सभक एकटा औरदा होइ छै। मुदा अकाल मिर्त किऐ होइछै? अकाल मिर्त?
एही चिन्ता-विचार मे हीरा महतो पड़ल रहलाह। एक्का-दुक्का गँहिकी आबए, तकरा ओ चाह पिया देथि, पाइ ल’ लेथि, मुदा हृदय सँ आ मस्तिष्क सँ ओ कतहु आन ठाम छलाह। पछिला बीस बर्खक इतिहास मे ओ बौआ रहल छलाह। इतिहास जे छलै पछिला बीस बर्खक, जे घनघोर जंगल बनि गेल छलै। ओहि दिन मे जतन सँ रोपल पौध सभ आब बेतरतीब झाँखड़ बनि गेल रहए। औषधीय वनस्पति सभ सूखि क’ काठ भ’ गेल रहए आ ब’र-पीपर-पाखड़ि सन वृक्ष सभ धरतीक सभटा उर्वरता सोखि ल’ रहल छलै। हीरा महतो देखलनि जे छोटहन लता-गुल्म सभ कि तँ सुखा गेल छल, अथवा पीयर-कपीस भेल सुखा जेबाक क्षण मे प्रवेश क’ रहल छल। विशाल वृक्ष सभ अपन-अपन छाड़निक रद्दी सँ सौंसे इतिहास केँ कबाड़खाना बना देने रहए। आ ताहि पर सँ, सभटा रस चूसि गेल, तैयो सन्तोख नइं-हीरा पौलनि जे एकहक टा विशाल वृक्ष दस-दस टा जड़ि नमरा क’ धरती केँ सोंखि लेबाक आकुलता मे अछि। छोटहन सँ जे विशाल बनि रहल छल, सेहो सभ नहुएँ-नहुएँ एही अभियान मे जुटि गेल छल। आ रे बहिं, ई हमर देस थिक आ कि कोनो जंगल?-हीरा अपने केँ अपना कहलनि।
-ओहि बेर जे बड़का बाढ़ि एलै रहए हीरा-हीरा महतो अपनेकेँ अपना कहैत रहलाह-आ रे बा, एहन बिपत्ति काल नइं देखलौंहें। इन्दिरे गांधी के राज रहै ने? जते छाँटल शैतान सभ रहै, सबटा आन-आन काज छोड़ि क’ ब्लौक ध’ नेने रहै। बी. डी. ओ.केँ कहै जाइ हग, तँ हगए, मूत तँ मूतए। मिनिस्टर जे रहए चैधरी जी, से तँ लागए जेना एकरे सभक बल पर मिनिस्टर अछि। पचपनियाँ सभक सभटा रिलीफ साला इएह सभ खा जाइ? आ तों जे ठाढ़ भेलहक रहए हीरा, पचपनियाँ दिस सँ, अन्हड़-बिहाड़ि आबि गेल रहै। नइं? आ ओ जे छिनरी भाइ दू जूता मारलकौ रहए तोरा, से तँ आरो कमाल क’ गेलै। सौंसे परोपट्टा के पचपनियाँ तहिया एक भ’ गेल रहै। गुलामी के ओ अन्तिम दिन रहै। नइं? आइ कोइ कहतै जे ओहो समय अही गाम मे बीति चुकलैए?
-आ ओ जे रहथि हीरा, गजेन्दर मंडल पचगछिया बला, ओहो खूब मदति केने रहथि। हफ्ते-हफ्ते मीटिंग बैसए पचपनियाँ के, सौंसे परोपट्टा मे चेतना पसरि गेल रहै। पचपनियाँ के डीलर अलग, विभाग अलग, कोन लुच्चाक मजाल रहै जे एकटा बेहूसल बात कहि देतै? बात-बात पर कलक्टर-एस. पी.केँ उतरए पड़ैक, बी. डी. ओ. के कोन मानि? सभ कहौ तोरा नेताजी। नइं? लेकिन, नेता तों भेलहक कहिया? सभ दिन चाहक दोकान करैत रहलह, बारहो बरनक अइँठ धोइत रहलह!
फेर हीरा ओतहि पहुँचि गेलाह आ फेर उदासीनता गछाड़ि लेलकनि। मोन कचकि उठलनि।
कचकले मोन सँ हीरा धरती पर उतरलाह तँ यादि पड़लनि जे दूधबला केँ आबैक बेर भ’ गेलैए। ओ दुधौंटा खाली केलनि आ ससपेन-डेकची-दुधौंटा केँ कल पर ल’ जा क’ माँज’ लगलाह। आब बड़ी काल धरि कोनो गाड़ी केँ आना-जाना नइं छै, चैक खाली भ’ गेल अछि।
कोनो छोट छीन क्रिया अपन समानताक बहन्ना सँ पैघ-पैघ घटना सभ केँ स्मृति मे जगा दैत छै। हीरा बासन माँज’ लगलाह तँ अनेरो एकान्ती मुस्की मुस्कियाब’ लगलाह। अपनहि केँ अपना सम्बोधित कर’ लगलाह। जेना एहि बासन केँ ओ माँजि रहलाहें, तहिना एक दिन भीलो-तिरबेनी केँ, नागेसर-टुनमा केँ, सीतो आ बसन्त केँ, धुर कते कही, सौंसे पचपनिये केँ माँजने रहथि। वाह जी नेताजी, खूब केलह, माँजैत-माँजैत गतर-गतर के मैल छोड़ा देलहक-ओ अपने केँ अपना कहैत छथि। मुदा, सब चलि गेल। सबहक सब चलि गेल। मैदान एकदम्म खाली। हीरा केँ फेर मोन पड़लनि-जाइत काल पितम्बर कहने रहए-चलै छियह हीरा कका, धीया-पुता केँ देखिहक।
-ठीके तँ बात छिऐ भाइ, हमहीं ने एकटा बचल छिऐ-अपने केँ अपना हीरा कहैत छथि-एक माने मे अगर सोचहक तँ बसुदेबा कोनो अनुचित बात नइं कहने रहए। हमहूँ तँ ओकरा बड़ भारी बात कहने रहिऐ! हँ उचित कहने रहिऐ से अलग बात, लेकिन रहै तँ भारिए!
परसू साँझ खन हीराक दोकान पर नेता सभक रेठान लागल रहै। बजरंग दल के पाठक जी, आ कॉंग्रेसक ठाकुर जी मे टक्कर सुरू भेल रहए। विषय रहए-हवाला कांड। तुरन्त चर्चा चारा-घोटाला धरि पहुँचि गेल रहै। तखन एहि मे वि. पी. पाक सुनील झा आ राजद के बासुदेब भगत सेहो संग भ’ गेलाह। भाजपाक रामचन्द्र झा आ समताक धनुषधारी सिंह केँ चैक पहुँचबा मे आइ थोड़े बिलम्ब भेल रहनि जरूर, मुदा चारा-घोटाला सुरू होइत-होइत, ओहो लोकनि जुमि गेल छलाह। धुरझार चल’ लागल, धुआँधार। कखनो-कखनो तँ एहन होइ जे एक्के बेर पँच-पँच टा बीर अपन बहुमूल्य सिद्धान्त-वाक्य दाग’ लगै छलाह। ओ क्षण आसमान केँ फाड़ि दैबला क्षण होइ छलै। चैक मुदा अभ्यस्त छल। चैक लेल धनि सन। जनता-जनार्दन सभ अपन-अपन काज-रोजगार मे, अपन-अपन अमल मे लागल रहै छलाह।
चर्चा चलि रहल छल घमासान, हरेक नेता अधिक सँ अधिक अभिव्यक्त हेबाक अफरातफरी मे छलाह। मुदा, सभ क्यो एतबा समय निकालि लेल करथि जे बीच मे एक बेर हीरा केँ पूछि लेल करथिन-की हीरा, ठीक कहै छिऐ ने? ...की हीरा भाइ, तोहर की विचार? ...हीरा कका, तूँही कहक जे ई बात छिऐ कि नइं?-हीरा एक तरहें विचार-गोष्ठीक केन्द्र मे छलाह, यद्यपि ककरो कहियो ओ मंगनी चाह नइं पियाबैत रहथिन।
लागए जेना मण्डन-दल आ शंकराचार्य-दल मे तुमुल शास्त्रार्थ चलि रहल अछि आ निर्णायक छथिन भारतीक अवतार हीरा महतो। ताहि तरहक प्रतिष्ठा हुनका देल जाइनि!
प्रतिष्ठा हुनका बड़ भारी देल जाइनि, तकर कारण ई नइं जे चर्चाक अन्त मे ओ विजेता केँ माला पहिरा क’ श्रेष्ठ घोषित करै छलखिन, तकर कारण ई जे ओ लगातार चुप्प रहए छलाह, एकदम्म गुम्म आ बड़ जरूरी भेल तँ ‘हाँ हूँ’ करैत।
चर्चा चलल छल ओहि दिन जबर्दस्त, मुदा, पण्डित लोकनिक कहल छनि जे दुनिया मे जतेक तरहक बल अछि, ओहि मे टाकाक बल सभ सँ जब्बर होइए। जितलाह अन्ततः बासुदेब भगत। सौंसे इलाका मे अनघोल छै जे बासुदेब भगत पछिला पाँच साल मे पचास लाख टाका कमेलक अछि। ओ सभ केँ निरुत्तर क’ देलखिन। एक तरहें बुझू जे सभ क्यो गछि लेलनि जे चारा घोटाला जे छल से, बहुतो कारण सँ उचित बात छल। आ ई जे भेल अछि से कोनो गलत नइं भेल अछि।
बस, इएह क्षण छल जखन हीराक देह मे आगि लागि गेल रहै। आगि मात्रा मुहावरे टा मे लागल होइ, से बात नइं, हीरा एकदम होश मे अनुभव कएने रहथि जे हुनका देह मे आगि लागि गेल अछि आ ओ धू-धू क’ जरि रहलाह अछि।
भयावह प्रतिहिंसाक आवेग मे ओ बुमकारा छोड़ने रहथि-रे बसुदेबाऽऽऽ-एतबे बाजि क’ ओ रेघा देने रहथि। विस्फारित आँखि रहनि-आगि मे धह-धह करैत आँखि, एकाग्र बासुदेब भगत पर टिकल। निचला ठोर समुच्चा ओ दाँत तर मे दाबने रहथि आ दाँत किचने छलाह। सभ क्यो चकित रहि गेल रहथि। बासुदेब भगत केँ सेहो आश्चर्य लागल रहए जे ई हीरा कका तँ हुनका ओइ दिन मे बासुदेव छोड़ि क’ बसुदेबा नइं कहियो कहने रहथि, जाहि दिन मे ई हुनकर चेला छलखिन।
प्रतिहिंसाक आगि मे जरैत हीरा महतो बाजल छलाह-रे निर्लज्जा, एतबो सरम कर! जे कुकर्म करै छें से अपन करैत रह, लेकिन एना समाज मे नइं कहिऐ जे कुकर्मे करब ठीक छिऐ। एतबो रहम कर बहिं...
ई तँ बड़ भारी बात भेलै! करोड़पति आ एम. एल. ए. होइ लेल अग्रसर बासुदेब भगत केँ फूकि देने रहए। आऽऽऽ रे राम, एना तँ कोइ एस. पी. कलक्टरो ओकरा नइं कहि सकै छै। ओ क्रोध मे उठि क’ ठाढ़ भ’ गेल रहए। आ हीरा महतोक मुँह लग हाथ ल’ जा क’ कहने रहए-ऐ हीरा कका, जबान सम्हारि क’ बात करह! कोन बेटीचोद के कोठीक चाउर हम निकालि क’ ल’ आनलिऐ हें हौ? कहि त’ दिअए अइ गामक कोइ आदमी? बिना परमान के बात नइं बाजल करह।
-परमान? हँ रे बाबू, परमान तँ तोरे टा हिरदय जानैत हेतौ।-हीरा महतो आस्ते सँ बजलाह।
बासुदेब भगत मुदा, जेना हीराक बाते नइं सुनने होथि, घृणा आ क्रोधक पूर्ववत आवेग मे ओ बजलाह-आदमी केँ अपन औकात देखि क’ बात करना चाही। खाइ लए बार नइं, बोल बड़ भारी हौ? बारहो बरनक अइँठ धोइ छह, अहिना धोइत जिनगी बिततह।
एही सभ तरहक दू-चारि टा आरो सूक्ति आ लोकोक्तिक प्रयोग ओ प्रायः कएने हेताह, से तकर स्मरण सोगक कारण हीरा केँ नइं छै, आ क्रोधक कारण बासुदेबो केँ नइं।
-एक माने मे अगर देखहक तँ बसुदेबा कोनो खराबो बात नइं कहने रहए!-हीरा महतो अपने केँ अपना कहलनि-तोंही ओकरा कम भारी बात कहि देलहक?-दोख तोरे छौ हीरा, कोइ दोसर दोखी नइं अछि। जादब जी जखन मिनिस्टर भेलाह तँ ओहो तँ तोरा कहने रहथुन-हीरा छोड़ह ई धन्धा, ठीकेदारी लाइन मे आबह।-तोंही नइं गेलहक।
बरतन-बासन माँजि क’ हीरा घुरलाह, तखन, हुनका मोन पड़लनि जे दूधबला केँ तँ आइ ओ मना क’ देलखिन अछि। साँझ मे तँ आइ दोकान बन्द रहतै।
हीराक नस मे उत्साहक सुरसुरी पसरि गेलनि। ओ दोकान बन्न क’ आँगन जाएब उचित बुझलनि। धीया-पुता फुच्ची-शीशी जमा क’ सकतै की नइं! दू टा केराक गाछ सेहो काटबाक अछि, गेटो बनाए देबै। दीप जरए आइ भारत माता के नाम पर। वन्दे मातरम्। हीरा अपने केँ अपना कहलनि-नइं रे भैया, नइं! हारि तँ हम नहिएँ मानबहु।
काल्हि सँझुकी पहर जिला जन सम्पर्क विभागक गाड़ी चैक पर एलै रहए। जीप सँ प्रचार होइत रहए जे अइ साल ‘आजादी के पचासम वर्षगांठ’ छिऐ। स्वर्ण जयन्ती। से, अइ दिन सब क्यो अपना-अपना घर मे ‘दिवाली’ मनाउ। हीरा सुनने छलाह, अझक्के-सन। कान-बात नइं देलखिन। एहिना बहुत तरहक प्रचार होइत रहै छै। मुदा, गाड़ी चैक पर आबि क’ रुकि गेलै आ रुकि क’ प्रचार करए लगलै। गोलम्बर पर ओहि कालमे ‘एलेवन स्टार’ के नौजबान सभ गाँजा पिबैत रहए। ओहि नौजबान सभक कान मे झ’र पड़लै आ दिक भेलै। ओ सभ चहटि क’ जीप बला लग आएल छल आ प्रचार बन्द करबा लेल कहने छल। तकरा बाद ‘एलेवन स्टार’ क बाॅस प्रचार बला केँ कहने रहै-आप किसके तरफ से परचार करने आए हैं?
-ओ...। बिहार सरकार हमको कहता है दिवाली मनाने के लिए, हम तेल कहाँ से लाएँगे? बिहार सरकार हमको तेल का पैसा देगा? साला घोटाला करेगा वो सब, और दिवाली मनाएगा पब्लिक? इतना बेकूफ समझते हैं पब्लिक को? बोलिए, जवाब दीजिए।
प्रचार बला गुम भ’ गेल रहए। बाँकी नौजबान सभ हिहिया देने रहए।
एहि क्रममे जखन हल्ला भेलै, तखन हीरा महतो अकानने छलाह आ बातकेँ बुझने रहथिन। प्रचार बला अपन जीप ल’ क’ आन-आन टोल प्रचार करए चलि गेल रहै। हीरा महतो केँ एलेवन स्टारक मन्तव्य बड़ स्पर्श कएने रहनि। ओ बड़ी काल एहि विषय मे विचार कएने रहथि। आ तखन अपने केँ अपना कहने रहथिन-रस्ता लेकिन ई ठीक नइं भेलै हीरा! नइं? की इएह होअए जे हम सभ किछु नइं करी? हमर कोनो फर्ज नइं?
आ, हीरा तखनहि निर्णय कएने छलाह जे आइ दिवाली मनौताह। दूधबला केँ रोकि देने रहथिन। तेलक इन्तिजाम केने रहथि। आँगन जा क’ कनियाँ आ धीया-पुता केँ निर्देशो द’ देलखिन। मुदा, जुलुम देखियौ जे आइ भरि दिन बिसरल रहलाह।
हीरा आँगन घुरलाह। फुच्ची-शीशी ताकल गेल। बाती बनल। तेल पड़ल। केराक थम्ह काटल गेल। गेट सजल। बाँसक बत्ती जहाँ-तहाँ बान्हल गेल आ ताहि पर डिबिया जराओल गेल। धीया-पुता आनन्द मे छल। सौंसे टोलक नेना-भुटका जुमि गेलै। मुक्त आलाप पसरए लागल। हीरा परम प्रसन्न छलाह। हुनकर मोनक उदासीनता जेना झरकि-झरकि धरती पर खस’ लागल-एनमेन फतिंगा जकाँ।
ताही काल मे पं. भोलानाथ मिसर हीराक ओहि ठाम पहुँचलाह। देखलनि जे सौंसे गामक भकोभन्न अन्हरियाक बीच हीरा महतोक दलान जगमगा रहलनि अछि। पुछलखिन-की हीरा, ई की हौ?
-आइ स्वर्ण जयन्ती दिवस छिऐ कका।
-हँ हौ, प्रचार हमहूँ सुनने रहिऐ। इच्छो भेल रहए जे दीप जराएल जाए। मुदा, बिसरि गेलिऐ। तोहूँ हमरा नइं कहलह!
-उचित बात कोइ थोड़े बिसरै छै कका!-बहुत आस्ते सँ हीरा कहलखिन, जेना ओ पण्डित जी केँ नइं, अपने केँ अपना कहि रहल होथि!!
पण्डित जी आगाँ बढ़ि दरबज्जा पर जा क’ चैकी पर बैसि रहला। ओहू ठाम जगमग करै छलै। बजलाह-आबह हीरा, बैसल जाए कनी काल।
-हे इएह अबै छी कका-कहैत हीरा आँगन गेलाह आ ओम्हर सँ भरि चँगेरी पेड़ा नेने घुरलाह। सौंसे टोलक नेना-भुटका केँ पेड़ा बिलहि क’ ओ पंडी जी लग पहुँचलाह। पण्डित जी एकटा पेड़ा लेलनि, एकटा हीरा अपनहुँ लेलनि।
इजोतक जगमगी आ पेड़ाक मिठास सँ प्रसन्न होइत पण्डित जी बजलाह-वाह हीरा, वाह, असल मर्द तों छह जे भारतमाताक पर्व मनेलह। ओम्हर देखहक जे सौंसे गाम अन्हार मे बिलाएल छै।
बाल-गोपालक संग हँसी-खेल करैत हीरा एखन चंचल बनल छलाह। पण्डित जीक गप हुनका अचानक गम्भीर बना देलकनि। बजलाह-दुनू बात तँ अहीं करै छिऐ कका! सौंसे गाम जखन अन्हरिया मे बिलाएल छैहे, तखन हम असल मर्द कोना भेलहुँ?
-हँ, बात तँ ठीक हौ; मुदा ई ककर सक?-पण्डित जी बजलाह।
-हें... हें... हें हें...-हीरा हँस’ लगलाह। बजलाह-अइ गामक पचपनियाँ केँ देखियौ कका! आ, अइ गाम केँ की, सौंसे देशे केँ देखि लियौ। लोक गुलाम रहए। क्यो एकटा मर्द आदमी एलै, जुगुत बतेलकै, लोक जतन केलक आ आजाद भेल। थोड़ बरस बितलै कि फेर गुलाम भ’ गेल। आजादी केँ सम्हारि क’ राखब जँ पार नइं लागए तँ एकरा की कहबै?
ताधरि, बहार मे बच्चा-पार्टी मे घोल-घमासान होअए लागलै। हीरा बहार निकललाह। ओ देखलनि जे ऊँचका बत्ती परहक एकटा डिबिया मिझा गेलैए, जकरा फेर सँ जरेबाक लेल बच्चा सभ मे अफरा-तफरी मचल छै। सभ सँ बेसी परेशान अछि बबलू, पितम्बर पासवानक बेटा। हीरा महतो केँ ई दृश्य बड़ नीक लगलनि। ओ पण्डित जी केँ बजौलनि। कहलखिन-कका, एखने अहाँ पुछने रही ने जे ई ककर सक? हे इएह देखियौ! मिझाएल डिबिया केँ जरेबाक लेल कते बेचैनी छै!
पण्डित जी बबलू केँ पीठ ठोकलखिन। हीरा ओकरा कोरा मे उठौलनि। बबलू मिझाएल डिबिया उतारलक। डिबिया मे तेल छलैहे, ओ बसातक झोंक मे मिझा गेल छल। बबलुए हाथें फेर डिबिया जरबाओल गेल। सभ बच्चा थपड़ी पाड़ए लागल।
•••
तारानन्द वियोगी मैथिलीक सुप्रतिष्ठित साहित्यकार छथि। सृजनात्मक आ आलोचनात्मक दुनू तरहक लेखन मे प्रायः समान रुचि आ गति, किन्तु मूलतः कवि छथि। उग्रतारा पीठ महिषी (सहरसा) निवासी वियोगी संस्कृत सँ साहित्याचार्य छथि एवं मैथिली साहित्यिक जगत मे दलित साहित्यक प्रवक्ताक रूप मे जानल जाइत छथि। यात्री-नागार्जुन आ राजकमल चौधरी पर केंद्रित संस्मरण पुस्तक प्रकाशित। 'ई भेटल तँ की भेटल' पुस्तक लेल हिनका बाल साहित्य मे साहित्य अकादमिक बाल साहित्य पुरस्कार प्राप्त छनि। प्रस्तुत कथा सन्धान(सम्पादक-अशोक) सँ एतए साभार प्रस्तुत अछि। वियोगी सँ tara.viyogi@gmail.com पर सम्पर्क सम्भव।


text: बिहार मे एनडीए आओर यूपीए अपन-अपन घटक दल के संग सीटक तालमेल करीब- करीब पूरा कs लेने अछि. अगर यूपीए के देखल जाए त लालू प्रसाद यादव जीके आरजेडी 22 सीट पर लड़ि सकैत अछि. रामविलास पासवान जीक एलजेपी 12 सीट पर आओर कांग्रेस 6 सीट पर अपन उम्मीदवार खड़ा कs सकैत अछि. ओना कांग्रेस के कहनाय अछि जे अखन सीट बंटवारा पर कोनो फैसला नहिं भेल अछि. एनडीए के जेडीयू आओर बीजेपी के बीच सेहो तालमेल भs गेल अछि. जेडीयू 25 आओर बीजेपी 15 सीट पर लड़त. जहां तक बीजेपी के गप्प अछि त अगर आखिरी क्षण मे कोनो हेरफेर नहिं भेल त ओकर लिस्ट सेहो फाइनल अछि. अपन मिथिलाक सीट पर ध्यान राखि त दरभंगा सं संजय झाजीक उम्मीदवारी पक्का लगैत छनि. कीर्ति आजाद जीके अगर टिकट मिलतन्हि त दिल्ली मे कोनो सीट हुनका द देल जएतन्हि एकर उम्मीद अछि. मधुबनी सं हुकुमदेव नारायण यादव जी के फेर सं मौका मिलतन्हि. अररिया सं प्रदीप सिंह... पश्चिमी चम्पारण सं डॉ सरोज जायसवाल ... पूर्वी चम्पारण सं राधा मोहन सिंह... कटिहार सं निखिल चौधरी... पूर्णिया सं उदय सिंह... भागलपुर सं सैयद शाहनवाज हुसैन के नाम तय मानल जा रहल अछि. बस एकर औपचारिक घोषणा होबाक अछि. ई घोषणा बीजेपी के केंद्रीय चुनाव समिति के बैठक के बाद होएत.


text:
अवतार दिवस
आई किछु बचपन के घटना सभ याद आबी रहल अछि. साल में एक बेर १५ दिन के लेल महादेव के पूजा पाठ होइत छलन्हि. चकौती सं एकटा पंडित जी अबैत छलखिन आ ओ लखराम आ ओही के संगे महामृत्युंजय मंत्रक जाप करैत छलखिन. माँ आ पिताश्री बड़ी श्रध्दा सं पूजन में लागल रहैत छलखिन. आ हमर ता गप्पे नहिं पुछू – बस मस्त रहैत छलहुं – प्रतिदिन ११००० महादेव बनाबय में – बच्चा के की चाही – कोनों विधि पढ़ नहिं परय.
प्रायः पंडित जी आ सुधानंद बाबा के देखियन्ही – हमर जन्मकुंडली ल – पिताश्री संगे किछु विचार – विमर्श करैत रहैत छलखिन्ह.
हमरा प्रमाणपत्र सभ पर हमर जन्मतिथि ५ मई १९८० अंकित छै. आ हमहूँ अहि तिथि के अपन जन्मदिन मानैत रहलहुं.
बात छै सन १९९८ के – एक दिन माँ सं आग्रह केलियन्हि जे हम अपन जन्मकुंडली देख चाहैत छी.
माँ के त कोनों आपत्ति नहिं भेलन्हि – मुदा पिताश्री मना क देलखिन्ह – की हेतै जन्मकुंडली देख क?
आ फेर भरि पेट उपदेश भेटल – ज्योतिषी-पंडित के फेर में नहिं परी, सभ किछु अपना कर्म स होइत छै – जन्मकुंडली फालतू के चीज होइत छै आदि आदि
खैर कोनों तरहें पेटी में सं जन्मकुंडली निकालल – आ चोरी-चोरी देखल जे हमर वास्तविक जन्मतिथि अछि की.
आ हमरा पता लागल जे आजुक दिन अर्थात ८ अप्रील१९८०(विक्रम संवत २०३७) हम अवतरित भेल रही.


text:
जानकी अम्माल
एडावलेठ कक्कट जानकी अम्माल (अङ्ग्रेजी: Edavaleth Kakkat Janaki Ammal) (१८९७-१९८४) भारत कऽ एक महिला वैज्ञानिक छल। अम्माल भारतक एक ख्याति प्राप्त वनस्पति आ कोशिका वैज्ञानिक छल जे आनुवांशिकी, उद्विकास, वानस्पतिक भूगोल आ नृजातीय वानस्पतिकी कऽ क्षेत्रमे उल्लेखनीय योगदान देनए छलि। भारत सरकारद्वारा पद्म श्री सँ सम्मानित जानकी अम्माल भारतीय विज्ञान एकेडमी कऽ संस्थापक सेहो रहल छल।[१]
प्रारम्भिक जीवनी[सम्पादन करी]
जानकी अम्मालक जन्म भारतक केरल राज्य कऽ तेल्लीचेरी शहरमे सन् १८९७ मे भेल छल। एक सुसंस्कृत मध्यवर्गीय परिवारमे जन्मल अम्मालक पिता तत्कालीन मद्रास न्यायलयमे उप-न्यायाधीश छल। अम्मालक परिवारमे ६ भाए आ ५ बहीन छल। जानकी अपन आरम्भिक शिक्षा तेल्लीचेरी कऽ एक स्थानीय विद्यालय सँ प्राप्त केनए छल। ओकर बाद ओ उच्च शिक्षा प्राप्त करवाक लेल अम्माल, मद्रास चलि गेल जतय ओ क्विन्स मेरिज कौलेज सँ स्नातक अध्ययन केनए छल आ सन् १९२१ मे प्रेसीडेन्सी कौलेज सँ आनर्स कऽ उपाधि अर्जित केलक।[२]
एकेडमी जीवनी[सम्पादन करी]
अम्माल विमिन्स क्रिश्चियन कौलेज, मद्रासमे प्राध्यापकक रुपमे काज केलक। ओ मिसिगन विश्वविद्यालय, अमेरिकामे एक बार्बर छात्रवृति धारक विद्यार्थीक रुपमे किछ समय धरि ओतय रहल आ सन् १९२५ मे अपन स्नातकोत्तरक उपाधि प्राप्त केलक। भारत वापसीक पश्चात ओ विमिन्स कौलेज , मद्रासमे अध्यापन करेनाए जारी राखलक। अम्माल, पहिने ओरिएन्टल बार्बर फेलो कऽ तर्ज पर, पुनः मिसिगन, अमेरिका चलि गेल जतय सन् १९३१ मे ओ डिएससी कऽ उपाधि प्राप्त केलक। ओ वानस्पतिकी विषयकें प्राध्यापकक रूपमे बापस आएल आ महाराजा कौलेज अफ साईन्स, त्रिवेन्द्रममे सन् १९३० सँ सन् १९३४ धरि अध्यापन करेलक।
पुरस्कार आ सम्मान[सम्पादन करी]
अम्मालकें सन् १९३५ मे भारतीय विज्ञान एकेडमी तथा सन् १९५७ मे भारतीय राष्ट्रिय विज्ञान एकेडमी कऽ फेलो चुनल गेल छल। मिसिगन विश्वविद्यालय, अमेरिका हुनका सन् १९५६ मे एलएलडी कऽ मानद उपाधि प्रदान केनए छल। भारत सरकार हुनकर अनवरत महत्वपूर्ण विज्ञान विषयमे काज कऽ लेल सन् १९५७ मे पद्म श्री सँ सम्मानित केनए छल।[३]सन् २००० मे भारत सरकारक पर्यावरण आ वन मन्त्रालय हिनकर नाम पर वर्गीकरण विज्ञान कऽ क्षेत्रमे एक टा राष्ट्रिय पुरस्कार संस्थापित केलक।
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ C.V, Subramanyan, "Janaki Ammal", Indian Association of Scientists, अन्तिम पहुँच १४ सितम्बर २०१३।
- ↑ Subramanian, C V, "Edavaleth Kakkat Janaki Ammal — IAS Women in Science", Indian Academy of Sciences, अन्तिम पहुँच १४ सितम्बर २०१३।
- ↑ "Padma Shri", Padma Shri, २०१५, अन्तिम पहुँच जून २३, २०१५।


text:
अभिनव कुमार
बेंगलुरु । केंद्रीय उड्डयन राज्य मंत्री जयंत सिन्हा कहलथि अछि जे दरभंगा एयरपोर्ट स विमान सेवा शुरु करबा लेल टर्मिनल निर्माणक बाट नहि ताकल जायत। इ सेवा अस्थायी टर्मिनल बना शुरु कैल जायत। ओ कहला जे दिल्ली मे पत्रकार कए उडान योजनाक दोसर चरणक जानकारी दैत एयरपोर्ट अथॉरिटी ऑफ इंडिया क पदाधिकारी दरभंगा एयरपोर्ट क बुधदिन निरीक्षण केलथि अछि। ओहि ठाम सेवा शुरु करबा लेल शीघ्र एकटा पोर्टेबल केबिन तैयार कैल जा रहल अछि। पोर्टेबल केबिन मे यात्री कए चेंकिग, सिक्योरिटी चेक आ अन्य सुविधा भेट सकत। स्थायी टर्मिनल लेल 20 एकड जमीन सरकार अधिग्रहण करत, जेकरा लेल भमिक चयन भ गेल अछि। बाकीक रूपरेखा लेल एयरपोर्ट अथॉरिटी ऑफ इंडिया क टीम लागल अछि। पोर्टेबल केबिन ता धरि उपयोगी रहत जा धरि स्थायी एयरपोर्ट टर्मिनल, एटीसी और अन्य निर्माण नहि भ जाइत अछि।
उल्लेखनीय अछि जे बुधदिन केंद्र सरकार उडान योजनाक दोसर चरण लेल चयनित शहर आ सेवा देनिहार विमानन कंपनीक घोषणा क देलक। बिहार स दरभंगा एक मात्र शहर एहि सूची मे अछि। दरभंगा एहि योजनाक तहत दिल्ली, मुंबई आ बेंगलुरु स सीधा जुडत। दरभंगा लेल सेवा देनिहार दूटा विमानन कंपनी निविदा देने छल, मुदा इंडिगो अंतिम समय मे अपन दावा वापस ल लेलक। दरअसल दरभंगा लेल दूनू निविदा सरकार स बिना कोनो सहायता लेने सेवा देबा लेल छल। सरकार आखिरी समय मे 40टा सीट लेल अधिकतम किराया तय कर देलक जे किराया छूट लेनिहार कंपनी लेल तय भेल छल। इंडिगो इ कहैत अपन नाम वापस लेलक जे हम जखन सरकार स कोनो सब्सिडी नहि लेब त हमरा लेल सब्सिडी लेनिहार जेकां न्यूनतम किराया क बंधन किया। ओना स्पाइजेट सरकारक एहि शर्त कए मंजूर केलक आ दरभंगा स तीनटा शहर लेल सेवा देबाक परमिट हासिल केलक। स्पाइस जेट क एकटा अधिकारीक अनुसार कंपनी दरभंगा लेल काफी उत्साहित अछि आ दरभंगा स बुकिंग शुरु करबा लेल जरुरी प्रक्रिया कए पूरा करबा मे लागल अछि। हुनकर अनुसार कंपनी दरभंगा स तीनू शहर लेल 189 सीट वाला बोइंग 737 एयरक्राफ्ट उपयोग करत। एहि मे सरकारी शर्त क अनुसार 40 टा सीट लेल अधिकतम किराया 3 हजार 470 टका होएत, जखन कि बाकी सीट लेल किराया मांगक अनुरूप तय कैल जायत। पटना क मुकाबले दरभंगाक किराया मे केतबा अंतर भ सकैत अछि त ओ कहला जे इ मांग पर निर्भर करैत अछि। अगर दरभंगा लेल मांग पटना स बेसी रहत त निश्चित रूप स किराया पटनाक समान या फेर बेसी होएत। विमानन कंपनी मे किराया मांग क अनुरूप होइत अछि, मुदा दरभंगा मे पैघ आकारक विमान उतरत ताहि लेल किराया मे राहतक उम्मीद कैल जा सकैत अछि।


text:
कलकत्ता. मिथिला पेंटिंग केर उत्कृष्टता एकरा आइ राष्ट्रीय कला केर परिदृश्य मे स्थापित क' देलक अछि. एहि कलाक व्यापकता अथाह अछि आ संभावना सेहो. ज्ञात छल जे मिथिला कला आब देवालटा पर नहि सभतरि प्रयुक्त होमय लागल अछि. पाग आ धोती पर मिथिला कला उकेडल देखने होयब. मुदा प्रथम बेर रैम्प पर मॉडल मिथिला पेंटिंग सं सजल साडी पहिरि कैटवाक करत. १४ सितम्बर सं शुरू होमय जा रहल कोलकाता फैशन वीक मे मिथिला पेंटिंग सं सजल साडी देखाओल जायत.
सूत्र सं भेटल जनतबक अनुसार, मिथिला पेंटिंग एहि फैशन वीक केर मुख्य आकर्षण रहत. प्रसिद्ध फैशन डिजाइनर अग्निमित्रा पाल एहि कला कें आधुनिकताक संग साडी पर सजओलनि अछि. तीन सालक अंतराल पर होमय जा रहल कोलकाता फैशन वीक मे मिथिला पेंटिंग केर प्रस्तुति एहि कला कें नव क्षितिज दिस ल' जायत.
सूत्र सं भेटल जनतबक अनुसार, मिथिला पेंटिंग एहि फैशन वीक केर मुख्य आकर्षण रहत. प्रसिद्ध फैशन डिजाइनर अग्निमित्रा पाल एहि कला कें आधुनिकताक संग साडी पर सजओलनि अछि. तीन सालक अंतराल पर होमय जा रहल कोलकाता फैशन वीक मे मिथिला पेंटिंग केर प्रस्तुति एहि कला कें नव क्षितिज दिस ल' जायत.
(Report: मिथिमीडिया ब्यूरो)


text:
व्हिस्की
व्हिस्की किण्वित अनाज मैश से आसवित एक प्रकार क मादक पेय छी। एकर विभिन्न प्रकारसभ के लेल विभिन्न अनाजसभ क प्रयोग कएल जाएत अछी, जाहिमे शामिल अछी जौ, राई, माल्ट राई, गेहूं आर मक्का (मकई) अधिकांश व्हिस्की क सामान्यतः लकडी के पीपे मे पुरान कएल जाएत अछी, जे ओक क बनल होएत अछी, जेकर अपवाद अछी किछ मकई शराब
व्हिस्की दुनिया भर मे अनेक प्रतिस्पर्धी मूल आर अनेक वर्गों तथा प्रकारसभ के साथ विनियमित मद्यसार अछी। विभिन्न वर्ग आर प्रकार क एकीकृत विशेषतासभ छी अनाज क किण्वन आर जल मिलावे से पहले, मकई के लेल अधिकतम ८०% अल्कोहल तक आर अन्य अनाजसभ के लेल ९०% अल्कोहल तक मद्यसार क आसवन प्रक्रिया, ताकि मद्य बनावे के लेल प्रयुक्त अनाज क किछ स्वाद बना राईख सकि आर ओकरा अनाज मध्यम मद्यसार या वोदका के रूप मे वर्गीकृत करै से रोकल जा सके[१] पुरान बनावे क प्रक्रिया के लेल प्रयुक्त पीपे के प्रकार से ही व्हिस्की अपन लगभग ६०% स्वाद प्राप्त करैत अछी।[कृपया उद्धरण जोड़ी] एही लेल आगा क वर्गीकरण प्रयुक्त लकडी आर लकडी क झुलसावे या सेके के मात्रा पर निर्भर करैत अछी।


text:
गिरजाघर
चर्च अथवा गिर्जाघर ईसाइ धर्मावलम्बिसभक आराधना संगति करै वाला ठाम छी साथै प्रार्थना,विवाह तथा अन्य कार्यक्रमसभ कएल जाए वाला धार्मिक स्थल छी। नेपाल आर ईज्राएलमे हरेक शनिवार तथा अन्य देशमे हरेक आईतबार ईसाइसभ चर्चमे ईकठठा भ येशू ख्रीष्ट क आराधना करैत ...
श्याम सुन्दर शशि
श्याम सुन्दर शशि, नेपाल श्याम सुन्दर शशि, जनकपुरधाम, नेपाल। पेशा-पत्रकारिता। शिक्षा: त्रिभुवन विश्वविद्यालयसँ,एम.ए. मैथिली, प्रथम श्रेणीमे प्रथम स्थान। मैथिलीक प्रायः सभ विधामे रचनारत। बहुत रास रचना विभिन्न पत्र-पत्रिकामे प्रकाशित। हिन्दी, नेपाली ...
गरै
गरै जकरा अङ्ग्रेजी भाषामे सामान्यतया स्पोटेड स्नेकहेड कहल जाएत अछि। ई माछक वैज्ञानिक नाम अङ्ग्रेजी: Channa Punctata छी। स्नेकहेड परिवारक ई प्रजाति भारत, नेपाल, बङ्गलादेश, पाकिस्तान, श्रीलंका, तिब्बत, म्यानमार आ अफगानिस्तानमे पाओल जाएत अछि। एकर वा ...
नैनी
नैनी सिर्हिनस वंशक हड्डी होमए वाला माछक एक जाति छी। ई माछ नेपाल लगायत उत्तरी भारत, पाकिस्तान तथा बङ्गलादेशमे पाओल जाएत अछि। ई माछ तथा मृगल कार्प भिन्न भिन्न जातिक माछक रुपमे मानल गेल अछि। ई साफ पानिक माछक शरीर नमहर होएत अछि तँ उपरका भाग भूरा तथा ...
हलुवाई
हलुवाई भारत मे मिष्ठान बनावे वालाक कहल जाइत अछि ।हलुवाई भारत, नेपाल आ पाकिस्तान मे रहल एक जाति अछि, जकर मिठाईक पारम्परिक व्यवसाय होइत अछि। अरबी शब्द हलवा, जेकर अर्थ मिठाई होइत अछि, सँ हलुवाई शब्द कऽ उत्पत्ति भेल मानल जाइत अछि। हलुवाई शब्द प्रशिद् ...
सुशीला महर्जन
सुशिला महर्जन एगो नेपाली बायोकेमिस्ट और बायो टेक्नोलोजीस्ट अछी | जे नेपाल रिसर्च इन्स्टिच्युट फर बायोसाईन्स एण्ड बायोटेक्नोलोजी म रिसर्च डायरक्टर अछी |
दन्तकाली
दन्तकाली मन्दिर धरान नगरपालीका वडा नं. १४ विजयपुर डाँडाक मध्य भागम अवस्थित अछि । मध्यकालतिर कालिका नामसँ चिनहल जाएवाला मन्दिर भगवान शिव सतीदेवीक मृतशरीर उठाक चलित कालम सतीदेवीक दन्तपतन भऽ शक्तिपीठक रूपमा स्थापित भेल मानल जाएत अछि । उक्त मन्दिरम स ...
रमेश रंजन
रमेश रंजन, परवाहा, नेपाल 1966- परवाहा, नेपालमे जन्म । नेपालीय कथा-जगतक नवीन मुदा सम्मानित नाम । जनपक्षधर कथा-दृष्टि आ मोहक शिल्प । थोड़ लिखलनि, मुदा बेर-बेर चर्चित रहलाह ।
विकी लभ्स अर्थ २०१८
विकी लभ्स अर्थ २०१८ विश्वव्यापी फोटो प्रतियोगिता विकी लभ्स अर्थक छठम संस्करण छी । १ मई, २०१८ सँ ३१ मई, २०१८ धरि आयोजना होमए वला ई प्रतियोगितामे सहभागीसभ अपन नजदिक रहल प्राकृतिक सम्पदासभक फोटो क्लिक करि विकिमिडिया कमन्समे अपलोड करि सकैत अछि । मैथि ...
पाताले छाँगो
पातले छाँगो डेभिज फल्स क नामसँ सेहो चिन्हल जाइवला ई झरना कास्की जिलाक पोखरामे अवस्थित अछि । जमीन सतहसँ नीचा गुप्तेश्वर गुफा दिस गिरैवाला ई झरना वर्षायाममे देख लायक रहैत अछि । डेभी नाम भेल एक स्विस पर्यटक ई झरनासँ खैसि बेपत्ता भेलाक कारण ई झरनाक न ...
सुनील कुमार मल्लिक
सुनील कुमार मल्लिक, गायक, जनकपुर, नेपाल 1968- मैथिलीक गायक-सग्ङीतकारक रूपमे प्रसिद्ध छथि । मैथिली भाषाक गीतसभमे मौलिक तथा सार्थक सग्ङीतक सृजनमे हिनक सक्रियता प्रशंसनीय छनि । सुनीलक गायन तथा सग्ङीतमे कैसेट एलबमसभ सेहो बाहर भेल अछि ।लेखनदिस हिनक सक ...
अयोध्यानाथ चौधरी
अयोध्यानाथ चौधरी, धनुषा, नेपाल 1947- मूलत: कविक रूपमे परिचित छथि । नेपालक आधुनिक कविताक क्षेत्रमे हिनक नाम उल्लेखनीय अछि । श्री चौधरीक लेखनमे मानवीय संवेदनाक प्रतिबिम्ब पाओल जाइत अछि । कविताक संग कथा आ निबन्धमे सेहो ई कलम चलबैत छथि । फड़िछाएल लेख ...
उपेन्द्र महतो
उपेन्द्र महतो नेपाली उद्योगपति छी जे मुख्यतया रसिया आर नेपालम बसोबास करैत अछि । रसियाम ओ रसिया-नेपाल उद्योग व्यवसाय सङ्घक अध्यक्ष छी । ओ गैर आवासीय नेपाली संघक संस्थापक अध्यक्ष छी । ओ सन् २००३ सँ सन् २००९ तक अहि सङ्घक अध्यक्ष भक कार्यभार समहाल्न ...
पानी पुरी
पानी पुरी भारतीय उपमहाद्वीपक एक लोकप्रिय अल्प भोजन छी। भारत, नेपाल आ पाकिस्तानमे एकर अत्यधिक लोकप्रियता अछि। भारतमे एकरा भिन्न भिन्न नामसँ जानल जाएत अछि जेना उत्तर भारतमे पानी पुरी या गोलगप्पे, पूर्व भारतमे फुचका, दक्षिण भारतमे पानी पुरी आ पश्चिम ...
समिता बज्राचार्य
समिता बज्राचार्य ललितपुर, पाटन के एकटा नेपाली पूर्व कुमारी छि, जे पूरे दक्षिण एसिया में हिन्दु आ बौद्धसभद्वारा पूजा कएल जाए वाली जीवित देवी छि। ओ सभ हुनका हिन्दू देवी दुर्गा के पुनर्जन्म मानैत् अछि, आ ओ कुमारी के अनकौं धारकसभ में सँ एक छि। अक्टूब ...
ह्यातुङ झरना
ह्यातुङ झरना तेह्रथुम जिलाम रहल पर्यटकीय स्थल छी । एसियाक पैग झरनाक उचाई ३६५ मिटर रहल अछि । ई झरना नेपालक सबसँ पैग छी ई विश्वक सबसँ अग्ला ३० झरनासभम परैत अछि । ह्यातुङ झरना सदरमुकाम म्याङलुङ सँ ९ कोष उत्तरमा सम्दु गाविसम अवस्थित अछि ।
न्यातपोल मन्दिर
न्यातपोल मन्दिर भक्तपुरक टौमडीमे रहल मन्दिर छी । एकर निर्माण १८अम शताव्दीमे मल्लकालीन राजा भुपतिन्द्र मल्ल कराने छथि। ई मन्दिरमे पाँच तल्लासभ रहल अछि । ई मन्दिर सिद्धीलक्ष्मीक मन्दिर छि । जे देवीमे तान्त्रिक शक्तिक स्वरुपमे सेहो लेइएत अछि । विक्र ...
क्योटो
क्योटो होन्शु टापुक मध्यमे अवस्थित जापानक एक महानगर छी । क्वामू शासन कालमे ई शहरकें हे यान जो अर्थात शान्तिक नगर कऽ संज्ञा देल गेछल । ११हम शताब्दीधरि क्योटो जापानक राजधानी छल आ आजुक समयमे सेहो पश्चिमी प्रदेशक राजधानी छी । ई शहरकें आधुनिकीकरण तथा ...
नाफा नोक्सान हिसाब
नाफा नोक्सान हिसाब संस्थाक आर्थिक वर्ष भित्रमे भेल नाफा वा नोक्सानी देखाउँवैत अछि । ई विवरणके दोसर शब्दमे आय विवरण सेहो कहैत अछि । ई विवरण संस्थाक वर्ष भरमे कमाएल आय तथा कएल खर्च देखावैत अछि ।
निर्मला पन्त के बलात्कार आओर हत्या प्रकरण
२७ जुलाई २०१८ के दिन, नेपालक कञ्चनपुरक १३ वर्षीय बालिका निर्मला पन्त के केत्तारी के खेत में ओकर घर के लग में ही बलात्कार आओर हत्या करि देल गेल छल, किया कि ओ एक दिन पहिने बेपत्ता भ गेल छल। घटनाक खबर सामाजिक सञ्जाल पर भाइरल भ गेल आओर व्यापक निन्दा ...
सिङ्ही
सिङ्ही जकरा अङ्ग्रेजी भाषामे सामान्यतया एसियन स्टिङ्गिङ क्याटफिस या फोसिल क्याट कहल जाएत अछि। ई माछक वैज्ञानिक नाम अङ्ग्रेजी: Heteropneustes Fossilis छी। क्याटफिस परिवारक ई प्रजाति भारत, नेपाल, बङ्गलादेश, पाकिस्तान, श्रीलंका, थाइल्याण्ड, म्यानमार ...
नगद प्रवाह विवरण
नगद प्रवाह विवरण बासला तक खातासभ तथा आयमे भेल परिवर्तनक कारणसँ नगदमे कि कोना प्रभावसभ परल असर देखैल विवरणके बुझैत अछि । ई विवरणमे सञ्चालन, लगानी तथा वित्तीय गतिविधीसभक कारण नगदमे परल प्रवाहके विश्लेषण करैत अछि । मूलत, नगद प्रवाह विवरणमे व्यापारिक ...
रानीमहल
रानीमहल वि. सं १९५०मे शिलान्यास भऽ चार वर्षमे दरबार मन्दिर पाटीपौवासहितक निर्माण कार्य पूरा भेल बौघागुम्बा गाविस- २ मे अवस्थित रानीमहल दरबार नेपालक ताजमहलक रूपमे कालीगण्डकी नदीक उत्तरतर्फ मोडमे विशाल चट्टानउपर पश्चिमी कलाशैलीमे रहल रानीमहल दरबारक ...
पलाञ्चोक भगवती मन्दिर
पलाञ्चोक भगवती मन्दिर काभ्रे जिलाक साठीघर भगवती गाविसमे अवस्थित अछि । काभ्रेक पाँचखालसँ ७ किलोमिटर पूर्वस्थित ई मन्दिर लिच्छवीकालिन राजा मानदेव अपन माईक सम्झनामे एहि मन्दिरक निर्माण कर्बेने अछि ।
नक्शाल भगवती
नक्शाल भगवती काठमाडौँ उपत्यकाक प्रसिद्ध शक्तिपीठ मध्येएक छी। ई मन्दिरमे सोह्र भूजायुक्त देवीक मूर्ति रहल अछि । भगवती दुर्गाक रूपमे पुजैत्त नक्साल भगवती प्रति काठमाडौँ उपत्यकाक भक्तजनसभक बड आस्था रहल अछि।
दक्षिण एसियाली सहयोग सङ्गठन सचिवालय
दक्षिण एसियाली सहयोग सङ्गठन सचिवालय नेपालक राजधानी काठमाडौंमे अवस्थित छ। ई दक्षिण एसियाली सहयोग सङ्गठन क मुख्यालय छी । कम्लेक्स दक्षिण एसियाली क्षेत्रीय सहयोग सङ्गठन आधिकारिक मुख्यालयके रूपमे कार्य करैत अछि। आठ सदस्य देशक एक आर्थिक आ भू-राजनीतिक ...
मधेशी
नेपालक दक्षिणी भूभाग कs मधेस कहैत अछि आ अहि ठाम रहनिहार सभ नेपाली लोगों कs मधेसी कहैत अछि । यी क्षेत्रकs तराई क्षेत्र सेहो कहल जाएत अछि आ तराई मs रहनिहार सभ गोटे नेपाली के तराईबासी भी कहैत अछि । मधेश शब्द मध्यदेश कs अपभ्रंश शब्द छि । मैथिली, थारु ...
स्मार्ट सेल
स्मार्ट सेल नेपालक तेसर पैग निजी मोबाइल दूरसंचार कम्पनी छी। एकर स्थापना १ जुलाई २००८ मे भेछल । ई कम्पनी मिति २०७४।०७।१० सँ नेपालक चार जिलामे फोरजीसेवा सञ्चालनमे लवाने अछि ।
वटुक भैरव
वटुक भैरव ललितपुर जिलामे अवस्थित एक मन्दिर छी। ई मन्दिर लगनखेल सँ कुछ मिनेट दक्षिणमे रहल अछि । ई मन्दिर परिसरमे सरस्वती माताक मन्दिर सेहो रहल अछि ।
निशा शर्मा
निशा शर्मा अङ्ग्रेजी: Nisha Sharma ; जन्म: वि.सं. २०२७ भादो १७ नेपाली नाट्य कलाकार छी। ओ दर्जनसँ बेसी नाटकसभमे विविध प्रकृतिक भूमिकामे अभिनय केनए अछि। ओ विशेष करि विविधतायुक्त भूमिकामे सशक्त अभिनय करवला कलाकारक रूपमे चिनहल जाएत अछि। शर्मा एखन धरि ...
बंगलामुखी मन्दिर
बंगलामुखी मन्दिर ललितपुर जिलाक महत्वपूर्ण देवीस्थान शक्तिपीठ मानैत अछि। पाटन दरबार क्षेत्रसँ केही मिनेट उत्तरमे बंगलामुखी मन्दिर, कुम्भेश्वर मन्दिर परिसरमे रहल अछि । बंगलामुखी मन्दिरमे विहीबारक दिन पूजा करैल आवैवाला भक्तजनसभक बडका भीड लागैत अछि।
टौदह
टौदह काठमाठौंसँ ७ कि.मि.क दूरी दक्षिणकाली जाएवाल रास्तामे परैत अछि । टौवगुक अर्थ नेपालभाषामे पैग आ दह माने पानी जमई बनेल बडका पोखर छी । उपत्यकाक सबसँ पैग प्राकृतिक ताल छी टौदह । ५ सय मिटर लम्बाई आ ४ सय मिटर चौडाइ क्षेत्रफलमे ई पोखरी फैलल अछि । सु ...
स्वप्न बगैंचा
स्वप्न बगैंचा काठमाडौंक पर्यटकीय स्थल ठमेलक प्रवेश मार्गमे अवस्थित एक ऐतिहासिक तथा पर्यटकीय महत्वक स्थान अछि। वास्तुकलाक अनुपम नमूना प्रस्तुत भेल ई बगैंचा प्राकृतिक सङ्ग्राहलयक रूपमे सेहो परिचित अछि। ई बगैंचाके कुछ सपनाक स्वर्ग कहैत अछि, तत्कालिन ...
तानसेन दरवार
तानसेन दरवार पाल्पा जिलामे अवस्थित ऐतिहासिक तथा पर्यटकीय महत्वक दरवार अछि । पश्चिम कमाण्डर जनरल प्रतापशमशेरल प्रशासकीय कार्य संचालन करैल निजी प्रयोजनक लेल विसं १९६९ मा बेलायती शैलीमा बनाएल इ दरवारमे ७-१४-२-१ रोपनी क्षेत्रफलमे फैलिएलक अछि । अत्यन् ...
परालको आगो
परालको आगो एक नेपाली कथानक स्वेतकारी चलचित्र छी। ई चलचित्रकेँ निर्माण सन् १९७८ मे भेछल जकर निर्देशक प्रताप सुब्बा छल आ ई चलचित्रक निर्माण सिनेरोमाद्वारा कएल गेल छल।ई चलचित्रक मुख्य विषयवस्तु नेपाली लेखक गुरु प्रसाद मैनालीकेँ किताब परालको आगो पर आ ...
गोकर्णेश्वर मन्दिर
गोकर्णेश्वर महादेवको मन्दिर नेपालको मध्यमाञ्चल विकास क्षेत्र अन्तर्गत वाग्मती अञ्चलमे काठमाडौ जिलाक गोकर्ण गाविसमे अवस्थित अछि । ई मन्दिर नेपालक एक प्राचीन आ महत्वपूर्ण मन्दिर अछि। ई मन्दिर काठमाडौक ५ माइल पूर्व गोकर्ण गाउँमे पवित्र वाग्मती नदीक ...
पेनोम पेन्ह
पेनोम पेन्ह दक्षिणपूर्वि एसियाली राष्ट्र कम्बोडियाक राजधानी तथा प्रमुख शहर छी। ई शहर टोन्ले साप तथा मेकङ नदीक किनारमे बसल अछि, फ्रेञ्च विस्तारक बेरसँ हि ई शहर कम्बोडियाक राजधानीक रूपमे रहल अछि। साथ ई शहर देशक अर्थतन्त्र, औद्योगिक तथा सास्कृतिक के ...
चिकन कोरमा
चिकन कोरमा एक मांशाहारी व्यञ्जन छी जकर उद्गम भारतीय उपमहाद्वीप सँ भेल अछि । चिकन कोरमामे मुर्गाकें प्रयोग कएल जाइत अछि जाहिमे तीखा मसालाक प्रयोग करि अधिक मजेदार बनाएल जाइत अछि । एखन वर्तमान समयमे ई बंगलादेश, भारत आ पाकिस्तानमे अधिक लोकप्रिय अछि ।
भारतीय
भारत देशक निवाससभकS भारतीय कहल जायेत अछि। भारतक हिन्दुस्तान नाम सेहो जानल जाएत अछि आर भारतीयक हिन्दुस्तानी कहल जाएत अछि। भारतीय संस्कृति भारतीय पोशाक भारतीय शहर भारतीय व्यक्तित्व भारतीय संगीत भारतीय उद्योग भारतीय अर्थव्यवस्था भारतीय खाना
कच्ची बिरयानी
कच्ची बिरयानी मूल रूपसँ मध्य एशियाक पकवान छी मुदा एखन ई दक्षिण एशियाली देशसभ खासकरि भारत, बङ्गलादेश आ पाकिस्तानमे लोकप्रिय अछि। ई एक सामान्य प्रकारक भोजन छी जकरा सुगन्धित चाउर, घी/ तेल, गरम मसाला आ कच्चा मासूसङ्ग पकाएल जाइत अछि।
१ जनवरी
१५३ ईसा पूर्व – रोमन सलाहकार कार्यालयमे अपन वर्ष शुरू करैत अछि। १५०२ – आई के दिन ब्राजिलक सहर रियो द जेनेरो पहिल बेर पोर्चुगिजद्वारा खोजी कएल गेछल । १९४८ – इटली क संविधान लागु भेछल । १९०६ – ब्रिटिश भारत आधिकारिक रुपसँ भारतीय प्रमाणिक समय अपनेलक ।
पूरी
पूरी या पूडी एक दक्षिण एसियाली अखमीरी रोटी छी जेकर भारत, पाकिस्तान आ बङ्गलादेश समेत दक्षिण एसियाक अनेकौं देशसभमे नाश्ता या हल्का भोजनक रूपमे खाएल जाइत अछि। पुरीक सभसँ अधिक नाश्तामे परोसल जाइत अछि, एकर अतिरिक्त ई विशेष या औपचारिक समारोहसभमे परोसल ...
बेसन
चना दाल के पिस आटे क बेसन कहल जाएत अछी। एकर उपयोग बहुत से देश मे होएत अछी किन्तु भारत, पाकिस्तान, बांग्लादेश मे भोजन के घटक के रूप बहुतायत मे प्रयोग कएल जाएत अछी। एकर अलावा एकर जल या दही के साथ पेस्ट बना चेहरा पर सेहो पोतैत अछी।
युटिसी+५:३०
युटिसी+०५:३० युटिसी सँ ५ घण्टा ३० मिनेट आगाक समय क्षेत्र छी जेकरा वर्षपर्यन्त भारत आ श्रीलंकामे समय जानएक लेल उपयोग कएल जाएत अछि । मानक अनुरूप एकरा कुछ अहि तरह लिखल जाएत अछि: २०२१-०५-०५UTC१५:५८:३५ +०५:३०
सालिम अली
सालिम मुईनुद्दीन अब्दुल अली एक भारतीय पक्षी विज्ञानी आर प्रकृतिवादी छल। उनका "भारत के बर्डमैन" के रूप मे जानल जाएत अछी, सालिम अली भारत के एहेन पहिल व्यक्ति छल जे भारत भर मे व्यवस्थित रूप से पक्षी सर्वेक्षण क आयोजन केलक आर पंक्षिसभ पर लिखलक उनकर क ...
एयरटेल भारत
भारती एयरटेल, जेकरा पहिने भारती टेलीवन्चर उद्यम लिमिटेड के नाम सँ जानल जाइत छल, अखन भारत के दूरसञ्चार व्यवसाय अप्रेटरसभक सभसँ पैग कम्पनी छी जेकर जुलाई २००८ धरि ६९.४ करोड उपभोक्ता अछि। ई फिक्स्ड लाइन सेवा तथा ब्राडब्याण्ड सेवासभ सेहो प्रदान करैत अ ...
भारतीय मानक समय
भारतीय मानक समय, IST) भारतक समय मण्डल छी, एक युटिसी+५:३० समय अफसेटक साथमे । भारतमे भोर किफायती समय या अन्य कोनो मौसमी समायोग नै अछि, यद्यपि डिएसटी १९६२ भारत-चीन युद्ध, १९६५ हिन्द–पाकिस्तानी युद्धसभ आ १९७१मे व्यवहार कएल गेछल । सामरिक आ विमान समयमे ...
इक्ष्वाकु (अयोध्या के सूर्यवंशी राजा)
इक्ष्वाकु अयोध्या के एक सूर्यवंशी राजा छी। इक्ष्वाकु, प्राचीन भारत के इक्ष्वाकु वंशक प्रथम राजा छल। इक्ष्वाकु शब्द इक्षुसँ व्युत्पन्न अछि, जेकर अर्थ ईख होइत अछि। पौराणिक परम्पराक अनुसार इक्ष्वाकु, विवस्वान् सूर्यक पुत्र वैवस्वत मनुक पुत्र छल। पौर ...
खान अब्दुल गफ्फार खान
ख़ान अब्दुल ग़फ़्फ़ार ख़ान सीमाप्रांत आ बलूचिस्तान के एक महान राजनेता छल जे भारत के स्वतंत्रता संग्राम मे भाग लेलक आ अपन कार्य आ निष्ठा के कारण "सरहदी गांधी", "बच्चा खाँ" तथा "बादशाह खान" के नाम से बोलवल जाए लगल। ओ भारतीय उपमहाद्वीप मे अंग्रेज शा ...
तिल
तिल एक पुष्पिय पौधा छी। एकर कतेक जंगली रिश्तेदार अफ्रीका मे होएत अछी आर भारत मे सेहो एकर खेती आर एकर बीया क उपयोग हजारो वर्ष से होएत आएल अछी। ई व्यापक रूप से दुनिया भर के उष्णकटिबंधीय क्षेत्र मे पैदा कएल जाएत अछी। तिल के बीज से खाद्य तेल निकालल ज ...